“Tiada Langsung Niat Cari Jodoh Golongan VIP, Kenamaan”

Baru-baru ini, Nabila Razali memberitahu dia mencari calon suami yang mempunyai sumber kewangan stabil. Bagaimanapun, Nabila menepis dakwaan memilih golongan kenamaan atau VIP untuk menjadi pasangan hidup.

Katanya lagi, buat masa ini dia masih belum memikirkan soal jodoh dan mahu memberi fokus pada karier seni. Nabila memberitahu, banyak perkara yang perlu diberi perhatian terlebih dahulu, namun dia tidak menolak andai jodohnya sudah sampai.

“Saya tidak pernah memilih untuk berkawan dengan siapa pun. Tidak ada langsung niat untuk mencari jodoh daripada golongan VIP atau kenamaan. Tapi setakat ini saya belum lagi bersedia untuk berkahwin kerana fokus pada kerjaya.

“Banyak benda saya nak fokus taknak la tutup pintu jodoh itu tapi saya tak nak la buka luas sangat. Kalau ada, ada. Kalau tiada tak apa,” katanya kepada mStar Online.

Jelas Nabila lagi, dia tidak kisah mana-mana lelaki yang ingin mengenalinya dengan lebih dekat tetapi individu tersebut mestilah seorang yang bertangungjawab dan yang paling penting rajin.

“Saya tak kisah siapa-siapa janji orang itu haruslah bertanggungjawab dan rajin. Sebab saya sendir dah rajin, jadi saya perlukan pasangan yang sama rajin.

“Dalam hubungan kena sama-sama pergi. Bukan sekadar seorang sahaja yang memberi. Saya pun tak nak pening kepala dengan menyanyi, berlakon lepas tu fikir mengenai komitmen dalam perhubungan,” katanya.


Sufian Suhaimi Bakal Terbit Buku Kisah Cinta, Keluarga

Boleh dikatakan 2019 merupakan tahun yang baik buat Sufian Suhaimi. Terbaru, Sufian bakal mengeluarkan buku puisi tulisannya berjudul Sanandika Sufian Suhaimi. Bakal diterbitkan beberapa bulan lagi, Sufian berkata koleksi puisi hasil nurkilannya itu menggunakan tajuk-tajuk lagunya.

“Buat masa sekarang saya memang sedang sibuk dengan menguruskan pelbagai perkara dan antaranya saya sedang menulis buku puisi. Buku tersebut merupakan koleksi puisi yang saya tulis sendiri mengunakan tajuk lagu tapi jalan cerita yang berbeza.

“Buku itu sudah siap dalam 70 peratus dan saya mula menulis Februari lalu. Insya-Allah lagi beberapa bulan akan diterbitkan,” katanya kepada mStar Online.

Dalam pada itu, Sufian memberitahu idea untuk mengeluarkan buku tersebut timbul ketika pertemuannya dengan sebuah universiti. Katanya lagi, kisah kelurga, kerjaya dan cintakan akan dikongsikan dalam buku tersebut.

“Sebenarnya idea ini muncul ketika berjumpa dengan pihak UUM dalam satu acara. Mereka berminat untuk buat projek lebih bernilai dari segi pendidikan.

“Lagipun sebagai seorang penyanyi yang mempunyai ijazah sarjana mungkin sedikit sebanyak dapat menyumbang dari segi berbeza bukan seni.

“Secara tidak langsung juga, peminat dapat melihat sisi berbeza Sufian. Malah kisah keluarga, kerjaya dan kisah cintanya akan dikongsikan dalam puisi,” katanya.


“Insiden Itu Bukan Perkara Besar, Lan Pet Pet Elok Sahaja”

Minggu lalu, kecoh di media sosial mengenai seorang pelawak terkenal membelasah seorang pengawal keselamatan warga emas. Berikutan isu tersebut, Lan Pet Pet menerima kecaman hebat oleh netizen.

Diminta untuk mengulas mengenai kontroversi terpalit adik iparnya itu, Rozita Che Wan berkata ia merupakan fitnah besar yang ditimbulkan oleh pihak tertentu. Che Ta juga menyifatkan media sosial ibarat dajal kecil menyebar fitnah.

“Sebenarnya insiden itu bukan perkara besar. Cuma sebab video itu menjadi viral. Lan pun elok sahaja buat persembahan dekat Johor sekarang. Instagram, Facebook seperti itu sebenarnya dajjal kecil.

“Perkara seperti ini kalau kita tidak tahu hujung pangkal kedua-dua belah pihak, ia akan jatuh fitnah,” katanya kepada mStar Online.

Terdahulu, tular di media sosal rakaman CCTV seorang pelawak terkenal yang dikatakan membelasah dan menendang seorang pengawal keselamatan. Dalam kejadian tersebut, pengawal keselamatan berusia 68 tahun itu cedera selepas ditumbuk tiga kali pada bahagian muka serta turut ditendang oleh pelawak lelaki berkenaan.


Geng Mak Mak Pasti Pernah Alami Situasi Seperti Nad Zainal Ini!

Tidak kiralah sama ada bekerjaya mahupun suri rumah sepenuh masa, yang bergelar Mak pasti pernah rasa situasi letih dan lesu ketika menjaga anak-anak!

Nak-nak lagi apabila mood anak anda cepat berubah-ubah. Pening kepala dibuatnya untuk melayan karenah anak anda bukan?

Sehingga ada yang lupa menguruskan diri terlebih dulu dan tidak sempat mengemas rumah. Yalah mana tidaknya asyik tertumpu kepada anak sehinggakan diri sendiri pun tak terurus.

Meskipun sesetengah individu memandang tugas sebagai seorang suri rumah itu mudah dan mempunyai waktu rehat yang banyak.

Tapi tahukah anda bergelar suri rumah itu mempunyai pelbagai kerja sehingga tiada cuti yang diberi. Seperti yang dialami oleh Nad Zainal dalam ‘Geng Mak Mak’ yang pada asalnya yakin untuk melaksankan tugas seorang ibu seorang diri tanpa bantuan siapa pun.

Tapi akhirnya ternyata tugas seorang ibu itu tidak mudah dan mujur ‘Geng Mak Mak’ yang berkebolehan luar biasa ini membuatkan dirinya bergitu segar dengan hanya menggunakan ubat gigi Darlie Double Action.

Sesibuk mana seorang ibu dalam melaksanakan tugas sebagai ibu dan isteri anda harus curi sedikit masa untuk diri anda tampil segar dan berseri-seri.

Jika anda memikirkan untuk ke spa dan salon untuk tampil segar setiap hari. Ada cara yang paling mudah dan cepat untuk anda tampil segar sepanjang masa.

Anda terjah sahaja bilik air anda dan gunakan ubat gigi Darlie Double Action pada waktu pagi dan malam untuk berikan anda kesegaran yang luar biasa!

Apabila kesegaran dari ubat gigi Darlie Double Action mengawasi ruangan mulut anda setiap hari anda akan rasa tenang untuk siapkan kesemua kerja anda dan setiap perkara yang anda lakukan pasti berjalan lancar.

Jika anda tidak percaya, gunakan dahulu ubat gigi Darlie Double Action dan pasti anda akan rasa keajaibannya! Selamat mencuba.


“Sama Ada Ikhlas Atau Tidak, Tutup Aurat Itu Tetap Wajib”

Baru-baru ini, pelakon cantik Rozita Che Wan berkongsikan pengalaman di awal dia berhijab. Che Ta memberitahu, suaminya Zain Saidin tidak pernah memaksanya untuk bertudung, tetapi keputusan untuk berhijab adalah atas kerelaan hatinya sendiri.

“Zain sendiri tidak pernah suruh pun saya pakai tudung. Cuma selepas balik dari umrah, saya nak keluar pergi makan, dia cakap eh sayang pakai tudung ke? Saya mengiyakan,” katanya.

Bertudung sebab fesyen ? Nak tgk sampai habis , p dekat u tube channel RozitaCheWan ok? . . #rozitachewan #cheta #rcw

A post shared by  Rozita Che Wan (@rozitachewan1) on Apr 10, 2019 at 9:23pm PDT

Dalam pada itu, Che Ta berpendapat segelintir wanita wanita mengenakan tudung kerana mahu menutup aurat namun ada juga berhijab untuk berfesyen. Namun, Che Ta menegaskan tidak kira apa sahaja tujuan atau niat mereka tetapi perlu diingatkan bahawa menutup aurat itu adalah perkara wajib.

“Kita tidak tahu apa niat dia memakai tudung, mungkin ingin berfesyen dan juga nak menutup aurat. Ataupun menutup aurat dalam masa yang sama ingin berfesyen.

“Sebenarnya sesetengah orang apabila dia komen sebab dia tidak memakai tudung kerana merasakan tidak perlu jika tidak ikhlas ataupun ketika itu belum dapat seru. Sama ada ikhlas atau tidak, menutup aurat itu tetap wajib,” katanya lagi.

Che Ta membuat keputusan untuk tampil berhijab pada tahun 2015 sekembalinya daripada mengerjakan ibadah Umrah.


Video Ucapan Hairul Azreen Dikritik Tak Hormat Isteri

Baru-baru ini, video ucapan yang dimuat naik oleh Hairul Azreen yang ditujukan buat isterinya, Hanis Zalikha mendapat perhatian warga Twitter dimana rata-rata mereka beranggapan ianya agak kurang sopan untuk dikongsikan.

Menerusi video tersebut, Hairul berpesan kepada isterinya supaya menjaga diri serta anak sementara dia kini sedang sibuk menjalani penggambaran. Di akhir video tersebut, Hairul turut menyatakan hasrat untuk menambah anak ketiga.

BACA: Nazar Anak Kedua, Hairul Azreen Jual Superbike & Kereta Mewah

Meskipun ada yang terhibur serta menganggap video ucapan tersebut kelakar, namun ada sesetengah netizen mendakwa pelakon itu seolah tidak menghormati maruah isterinya. Malah, ada yang mengatakan hal rumah tangga tidak perlu diceritakan kepada umum.

Dalam pada itu, ada dikalangan netizen turut meminta agar pelakon itu memadam video tersebut. Bagaimanapun setakat ini, masih tiada sebarang reaksi daripada Hairul berkenaan komen-komen netizen tersebut.


"Keluarga Aiman Nanti Datang Bertemu Keluarga Saya"

Berita baik buat peminat Zahirah Macwilson dan Aiman Hakim kerana tidak lama lagi pasangan itu akan melangkah ke fasa pertunangan. Berita itu dimaklumkan Zahirah mengenai perancangan mereka seterusnya.

“Bagi saya kalau keluarga kami merestui hubungan ini, kalau semuanya berjalan lancar, kami akan membincangkan untuk ke fasa seterusnya, iaitu bertunang. Buat masa ini belum ada perbincangan secara terperinci mengenai itu”

“Tapi dia ada datang bawa keluarga dia berjumpa dan berkenalan dengan ibu bapa saya. Mungkin dia akan datang sekali lagi masa bulan puasa, apapun saya nak habiskan shoot ini Insyallah selepas itu kita tengok macam mana,” jelasnya.

Bagaimanapun Zahirah memberitahu, masih tiada tarikh yang pasti mengenai majlis pertunangan mereka kerana masing-masing masih sibuk dengan kerjaya. Namun persediaan untuk berkenalan sudah berjalan.

Tahniah diucapkan buat Zahirah dan Aiman yang bakal mengikat tali pertunangan. Pasti ramai yang tidak sabar menantikan sebuah lagi majlis pertunangan dari selebriti kegemaran mereka. (rtky/w)


Tak Dapat Sambutan, Umrah Bersama Lan Pet Pet Ditunda

Minggu lalu, kecoh di media sosial pelawak terkenal, Lan Pet Pet membelasah dan seorang pengawal keselamatan warga emas. Susulan insiden tersebut, akaun Instagram pelawak tersebut dihujani dengan kecaman dan komen makian netizen.

Bukan itu saja, perkongsian mengenai promosi umrah oleh pelawak itu juga turut diserang netizen. Malah netizen juga turut menggesa agensi pelancongan yang diwakili Lan itu membatalkan semua kerjasama antara mereka.

Terbaru, agensi pelancongan tersebut mengumumkan pihak mereka terpaksa menunda pakej umrah seperti yang diiklankan oleh pelawak itu.

Pengarah agensi pelancongan Ambar Travel & Tours, Nor Aishah Idris berkata, keputusan itu dibuat selepas pelawak itu gagal mengumpulkan jumlah peserta yang diperlukan.

“Pakej umrah itu sebenarnya bergantung pada jumlah peserta yang berminat. Mengikut syarat perjanjian, Lan perlu mencari peserta sendiri.

“Tapi bila sampai masa, pihak kami dan Lan sendiri gagal mengumpul peserta menyebabkan pakej umrah yang dipromosikan di Instagram itu terpaksa ditunda ke tarikh lain,” katanya kepada mStar Online.

Dalam pada itu, agensi itu menjelaskan kerjasama mereka hanya bersifat sementara mengikut projek yang dipersetujui dan pelawak itu bukanlah duta yang dilantik untuk syarikat mereka. Jelasnya lagi, jika Lan Pet Pet berjaya melaksanakan trip tersebut barulah akan dilantik menjadi duta.


“Saya Sangat Takut Disoal Jika Anda Tinggalkan Solat”

Meskipun sebelum ini pernah terpalit dengan beberapa kontroversi panas, nampaknya Haqiem Rusli kini dilihat lebih positif. Baru-baru ini, perkongsian yang dimuat naik olehnya di Instagram mendapat perhatian ramai.

Menerusi entri tersebut, Haqiem mengingatkan peminatnya tidak meninggalkan ibadah dan lalai ketika mendengar lagu atau menonton persembahannya. Ujar Haqiem lagi, dia bimbang akan disoal di akhirat kelak. Jelasnya lagi, niatnya menceburi bidang muzik untuk mencari rezeki halal serta membantu ibu bapanya.

“Saya berharap anda janganlah sampai meninggalkan solat kerana bergegas pergi ke persembahan saya, dengar lagu saya sampai melambatkan solat dan banyak lagi. Senang cerita jangan tak lakukan ibadah.

“Saya sangat takut jika saya akan disoal satu hari nanti. Saya ingin lakukan tangungjawab ini terlebih dahulu,” tulisnya.

Di ruangan komen, rata-rata peminatnya memuji penyanyi itu yang saling mengingatkan serta mengambil berat tentang ibadah wajib tersebut.  Malah ramai peminat mengatakan disebabkan itu juga sehingga kini mereka masih memberikan sokongan padu kepada Haqiem.


Nelydia Senrose Tempelak Netizen, Pertahan Oktovia Manrose

Baru-baru ini kecoh seketika apabila Oktovia Manrose memuat naik gambar bersama pasangan pengantin baru, Nelydia Senrose dan suami apabila para netizen meyindir pelakon itu agar tidak menganggu suami Nelydia pula.

Berang dengan sindiran netizen yang melampau, Nelydia tampil bersuara mempertahankan sepupunya itu. Di ruangan komen, Nelydia tegas meminta agar netizen berhenti mengecam sepupunya itu.

Perkongsian gambar terbabit mula mendapat perhatian netizen. Rata-rata meninggalkan komen sindiran dan memberi amaran agar Nelydia berhati-hati kerana bimbang suaminya pula akan ‘diganggu’.

Terdahulu nama Oktovia mula panas di bibir netizen apabila pelakon itu didakwa curang dengan suami Bella Astillah, Aliff Aziz. Bukti kecurangan itu turut didedahkan oleh Bella sendiri.

Walau pada awalnya Oktovia menafikan dakwaan itu, namun akhirnya beliau memohon maaf dan mengaku salah diatas kesilapannya itu. Tidak sangka ramai lagi tak boleh move on dengan kisah itu. (rtky/w)


“Gara-Gara Persembahan Di AJL, Saya Jadi Takut Menyanyi Live”

Baru-baru ini, penyanyi Wany Hasrita mendedahkan, dia mengambil masa beberapa bulan untuk membina semula keyakinan membuat persembahan secara langsung di televisyen.

Menurut Wany, dia hilang keyakinan dan fobia berikutan persembahan dan nyanyiannya yang pernah dikecam teruk pada Anugerah Juara Lagu ke-32 tahun lalu.

“Saya mengambil masa lama hampir enam bulan untuk dapatkan semula keyakinan membuat persembahan secara langsung di televisyen.

“Sebelum ini saya pernah dikecam ketika persembahan di AJL32 menyebabkan saya jadi takut dah nak buat persembahan secara langsung.

“Tapi Alhamdulillah, saya dapat buang perasaan itu ketika berduet dengan Tajul di program Big Stage pada bulan Ogos tahun lalu,” katanya kepada mStar Online.

Dalam perkembangan lain, Wany bakal berkongsi pentas bersama SUfian Suhaimi dan Khai Bahar menerusi konsert mereka yang akan diadakan di empat lokasi.


Suria Nak Belanja Anda Makan Hujung Minggu Ini!

Selepas Jelajah Suria berakhir di Aman Central Alor Setar pada Sabtu lepas, bersama barisan penyampai Suria dan selebriti terkenal seperti Siti Nordiana, Haqiem Rusli, Ara Johari, Wany Kayrie, Izzue Islam, Afieq Shazwan, Floor 88, Ernie Zakri, Amir Masdi, Neon Band, Nizam Laksmana, Gmie Screen dan selebriti media sosial Shazz.

Suria akan terus menemui peminat mereka di sekitar Melaka dan Lembah Klang menerusi program mini jelajah Suria Belanja Makan.

Acara Suria Belanja Makan ini akan bermula pada 13 April, ini dimana Suria akan berada di Restoran Lot Lapan Lima, Jalan Hang Li Po Melaka pada jam 12.00 tengah hari dan kemudian akan ke Mango Float Royale, Batu Berendam Melaka pada jam 4.00 petang.

Seramai 100 pendengar terawal akan diberikan peluang menyertai acara ini dengan hanya menunjukkan aplikasi SURIA yang telah dimuat turun di telefon pintar mereka ketika acara berlangsung.

“Program mini jelajah ini telah pun dianjurkan pada tahun lalu dimana penyampai Suria ke Terengganu dan Pahang untuk belanja peminat sarapan dan makan malam. Lagipun skala program ini lebih kecil dan tertutup berbanding ‘Jelajah Suria’, memberi laluan kepada peminat beramah mesra bersama penyampai Suria dengan lebih dekat ketika menjamu selera,” kata Roslinda Abd Majid (DJ Lin), Pengurus Kanan Suria.

Rebut peluang menangi sebahagian daripada wang tunai berjumlah RM25,000 menerusi peraduan Super Terer Suria bermula 8 hingga 26 April 2019.

Jadi pemanggil pertama di talian 03-77242115 apabila mendengar isyarat memanggil ke udara menerusi segmen Team Pagi Suria, Gaya Suria, Suria Petang dan Suria Cinta.

Anda perlu meneka dua nama penyanyi dan tajuk lagu yang di ‘mash-up’ kan dalam masa 10 saat. Jika tidak berjaya, wang tersebut akan digandakan ke segmen seterusnya. Peserta juga bakal membawa pulang hadiah misteri di Jam Bonus.

Dengarkan juga Super 8 Team Pagi Suria yang menampilkan lapan orang selebriti sebagai penyampai jemputan setiap minggu di segmen Team Pagi Suria bersama Fizi Ali dan Issey. Selebriti Super 8, Izzue Islam telah pun memulakan tugasnya sebagai penyampai jemputan di lokasi Jelajah Suria yang terakhir dan ke udara bermula 8 April hingga 12 April ini.

Bekas penyampai radio, Fara Fauzana akan mengubat kerinduan peminat-peminatnya apabila bakal mengendalikan slot Team Pagi Suria bersama penyampai Fizi Ali dan Issey selama seminggu bermula pada 15 April 2019.

Selebriti Super 8 Team Pagi Suria yang terakhir iaitu Ali Puteh akan ke udara bermula pada 22 hingga 26 April 2019.

Maklumat lanjut di laman rasmi Suria dan juga laman sosial Facebook, Instagram & Twitter SuriaFMMalaysia.


Datuk Hans Isaac Dilantik Pengerusi FINAS

Hari ini, Kementerian Komunikasi dan Multimedia Malaysia (KKMM) mengumumkan pengarah dan pelakon, Datuk Hans Isaac dilantik sebagai Pengerusi Perbadanan Kemajuan Filem Nasional Malaysia (FINAS) bagi tempoh dua tahun berkuat kuasa 8 April.

KKMM dalam kenyataannya berkata, pelantikan itu berdasarkan pengalaman luas Hans dalam bidang perfileman dan terkenal sebagai seorang pelakon, penerbit dan pengarah filem.

Dalam pada itu, Hans turut berterima kasih kepada KKMM diatas kepercayaan yang diberikan kepada beliau. Menurut Hans lagi, beliau tidak mahu bercakap lebih tetapi akan berusaha untuk mendapatkan hasil yang terbaik.

“Saya sudah ada manifesto untuk membangunkan FINAS kerana selama 25 tahun banyak dengar orang bercakap saja tapi tiada hasil.

“Saya akan berbincang dengan CEO (Ketua Pegawai Eksekutif FINAS, Ahmad Idham Ahmad Nadzri) dan ahli lembaga pengarah lain mengenai merealisasikan manifesto yang sudah dibentangkan sebelum ini. Saya tak nak cakap lebih, biar hasil yang bercakap,” katanya kepada Harian Metro.

Untuk rekod, Hans pernah menerima pelbagai anugerah dalam industri perfileman tempatan dan Pengarah Urusan, Social 360 Sdn Bhd, sebuah syarikat yang terbabit dalam bidang keselamatan dan insurans.

Terdahulu, beliau pernah menjadi Ahli Lembaga Penasihat FINAS dan Ahli Lembaga Persatuan Penerbit Filem Malaysia pada 2012.

Hans merupakan pemegang Ijazah Sarjana Muda Pengurusan Perniagaan dari Institute of Commerce, Singapura dan Ijazah Sarjana Muda Pengurusan Hotel dari Kolej Stanford, Malaysia


“Cukuplah Kecam, Kasihan Dekat Mama Yang Sudah Tua”

Menyedari ada netizen melancarkan kempen Boikot Keluarga Damanhuri susulan kontroversi tarian separuh bogel, anak kepada pelakon veteren terkenal, Normah Damanhuri iaitu usahawan kosmetik, Liana Rosli berharap perkara itu tidak berpanjangan.

Katanya lagi, dia tidak menyangka kontroversi tersebut menjadi bualan hangat netizen dan turut meminta agar netizen diluar sana tidak memboikot produknya kerana itu adalah sumber rezekinya untuk membesarkan anak-anak.

“Saya rasa mungkin mereka hanya gertak sahaja kerana kasihan dekat saya. Itulah sumber rezeki kami, dengan duit itulah saya nak besarkan anak-anak.

“Janganlah boikot-boikot. Kita sama-sama Melayu janganlah jatuhkan Melayu. Tenang, kita sama-sama cari makan,” katanya kepada mStar Online.

Lebih dikenali sebagai Kak KM, pengasas produk jamu itu juga turut meminta agar netizen berhenti mengecam ibunya kerana bimbang ibunya akan jatuh sakit kerana tertekan.

“Cukuplah mengecam mama, kasihan dekat dia. Saya tak kisah tentang diri saya, cuma fikirkan tentang mama yang sudah tua, apabila benda viral maccam ni dia terkejut.

“Saya tak sanggup tengok dia bersedih, saya takut kalau dia jatuh sakit kerana tertekan. Janganlah kecam mama lagi. Saya dengan ikhlas hati memohon maaf kepada sesiapa yang terasa, percayalah ia berlaku tanpa niat dan tak sangka viral sampai macam itu,” katanya.

Isnin lalu, Normah Damanhuri tampil memohon maaf diatas insiden tarian bogel di majlis persandingan anaknya. Jelasnya, tarian itu sepatutnya tarian berunsur traditional dan tidak menyangka lelaki menyerupai wanita muncul berpakaian separuh bogel dan membuat tarian lucah.


Bella Astillah Jadi Tempat Mengadu Wanita Masalah Suami Curang

Meskipun ramai netizen kurang senang dengan tindakan Bella Astillah yang sebelum ini mendedahkan kisah pergolakan rumah tangganya di media sosial, namun ia sedikit sebanyak membuka mata wanita diluar sana dengan ketabahannya berdepan dengan ujian tersebut.

Menerusi Insta Story, Bella mendedahkan dia sering menerima mesej daripada wanita senasib dengannya yang berkongsikan masalah kecurangan suami mereka serta meminta nasihat ketika berdepan masalah rumah tangga.

“Saya selalu sangat terima DM macam ni. Masaallah saya tersentuh sangat dengan cerita-cerita mereka. Saya faham sangat macam mana mereka rasa.

“Minta maaf memang saya tak mampu untuk reply semua tapi saya baca mesej anda. Jadi, saya nak bagi cadangan untuk join seminar sebab saya pun sertai. InsyaAllah boleh bagi kekuatan pada kita semua,” katanya.

Pada tahun 2017, Aliff Aziz pernah mengecewakan hati isterinya apabila dikatakan menjalin hubungan dengan pelakon Afifah Nasir. Namun, Bella membuat keputusan untuk memaafkan suaminya.

Namun, bulan lalu, Aliff sekali lagi didakwa curang berlaku curang bersama seorang pelakon baru, Oktavia Manrose.


“Hati-Hati Nelydia Senrose, Nanti Suami Kau Kena Kacau”

Sudah sebulan kontroversi antara pelakon baru Oktovia Manrose dengan Aliff Aziz berlalu, namun masih ramai lagi netizen berterusan mengungkit dan memperkatakan tentang perkara tersebut.

Baru-baru ini, Oktovia memuat naik gambarnya dengan pasangan pengantin Nelydia Senrose dan suami. Menerusi perkongsiannya itu, Oktovia meluahkan rasa gembira Nelydia sudah pun selamat bergelar isteri kepada Hafez.

Nampaknya, gambar yang dikongsikan itu mendapat perhatian netizen. Rata-rata netizen meninggalkan komen sindiran dan tidak kurang juga ada segelintir netizen memberi amaran kepadanya. Malah ada yang meminta agar Nelydia berhati-hati kerana bimbang suaminya pula akan ‘diganggu’.

Meskipun banyak komen-komen negatif, namun ada netizen mengatakan tidak perlu lagi disebut tentang perkara yang lalu kerana setiap orang melakukan kesilapan dan adalah lebih baik jika kita perbetulkan hidup sendiri terlebih dahulu.


Emma Maembong Mahu Move On, Abaikan Haters

Sejak membuka tudung dua bulan lalu, apa sahaja yang dimuat naik Emma Maembong pasti dikecam ramai. Bagaimanapun bagi Emma sudah sampai masa untuknya move on dan abaikan kata-kata nista netizen.

“Jika kita buat silap dan dihukum sampai bila-bila, kita akan selamanya di situ dan takkan ke depan. Jadi, apa yang penting apabila buat silap, kita belajar. Saya terima setiap teguran. Namun, komen kasar dan jahat, saya biarkan saja di situ.

Tambah Emma, sebagai seorang Muslim mereka sepatutnya lebih tahu bagaimana cara untuk menegur Muslim lain dengan baik dan bukannya menggunakan kata-kata kesat mengenai kesalahannya.

“Biar netizen lain tengok. Mereka bukan nasihat saya, tapi itu buli siber. Mereka yang menasihati bab agama sepatutnya tahu cara terbaik untuk melakukannya. Agama kita tidak mengajar untuk menegur dengan cara kasar”

“Jadi, cara mereka itu salah dan dapat dosa juga. Ia bukan cara terbaik untuk menegur orang. Bagi saya, tegur kena ada caranya. Saya dengar setiap teguran dan saya berterima kasih kerana menegur,” jelasnya.

Sebelum ini, Emma memberitahu biarpun saban hari dikecam netizen namun rezeki tawaran kariernya tetap berjalan dengan baik, malah bertambah sejak kontroversi yang menimpa dirinya. (rtky/w)


“Babak Naik Helikopter Ditambah Pada Saat Akhir”

Baru saja melancarkan single terbaru berjudul, Mencuba, penyanyi Sufian Suhaimi sekali lagi dikatakan  mengundang kontroversi apabila memaparkan babak menaiki helikopter dalam muzik video lagu tersebut.

Muzik video lagunya itu menjadi bualan ramai netizen, malah ada yang mengaitkan babak tersebut dengan kisah cinta dengan bekas tunangnya. Bagaimanapun, Sufian menjelaskan babak menaiki helikopter tiada dalam perancangan awal.

“Babak itu ditambah pada saat akhir selepas saya menerima tawaran untuk menaiki helikopter secara percuma daripada sebuah syarikat penerbangan persendirian.

“Bagi saya babak tersebut menarik untuk ditambah. Jadi jika tiada tawaran itu, babak berkenaan tidak ada dalam muzik video tersebut,” katanya kepada mStar Online.

Dalam pada itu, Sufian mengakui pada awalnya bimbang dengan babak tersebut, namun baginya setiap orang mempunyai padangan mereka tersendiri. Tegasnya lagi, video tersebut tiada kaitan dengan mana-mana pihak.

“Sebenarnya saya takut juga babak helikopter itu boleh jadi isu besar atau menyinggung perasan mana-mana pihak. Tapi bila fikir balik tiada elemen negatif pun nak disampaikan dalam video itu.

“Tapi saya tak kisah pun apa orang nak kata. Setiap orang mempunyai pandangan yang berbeza mengenai video tersebut.

“Yang pasti saya dah move on dengan kisah silam itu dan sejujurnya video tersebut tiada kaitan dengan mana-mana pihak. Cuma babak-babak cinta tersebut menarik untuk ditonton,” katanya.


“Ada Sebab Drama Nur Ditayangkan Pukul 10 Malam”

Baru sahaja ditayangkan, nampaknya drama popular Nur musim kedua dikecam hebat oleh netizen dimana rata-rata mereka menyifatkan terlalu banyak babak terlampau dan terlalu berani.

Perkara itu mendapat perhatian pengarahnya, Shahrulezad Mohameddin yang mengakui drama berkenaan tidak sesuai ditonton oleh golongan kanak-kanak. Ujarnya lagi, disebabkan itu drama tersebut diklasifikasikan sebagai P13 dan bukan untuk tontonan umum.

“Mungkin ada yang masih belum faham kenapa Nur 2 diklasifikasikan sebagai P13 untuk siaran kali ini. Ada sebab juga kenapa drama Nur 2 ditayangkan menerusi slot Samarind pukul 10 malam dan bukannya slot Akasia iaitu pada waktu petang.

“Terus terang saya katakan, Nur 2 yang mengisahkan dunia pelacuran tidak sesuai ditonton oleh kanak-kanak. Remaja mungkin, itu pun ibu bapa kena guna peluang ini sebagai alat mendidik anak terutamanya berkaitan pembelajaran seks dan sebagainya,” katanya.

Dalam pada itu, Shahrulezad menjelaskan ibu bapa perlu bertangungjawab dan memantau bahan hiburan anak-anak yang disiarkan di televisyen.

“Kandungan untuk kanak-kanak adalah di siang hari bukan malam. Malam selalunya untuk tontonan dewasa terutamanya pada jam 10 malam ke atas,” jelasnya.


Ucapan Uqasha Senrose Buat Nelydia Senrose Bikin Sebak

Sukar untuk melepaskan adik tersayang, Nelydia Senrose ke alam perkahwinan, Uqasha Senrose buat netizen sebak dengan ucapannya. Luah Uqasha, beliau seakan tidak percaya adiknya sudah mendirikan rumah tangga.

“B (panggilan buat Nelydia) cantik sangat pada hari perkahwinannya. Busana dan solekan melengkapi dirinya pada malam itu. Tahniah B kerana sudah jadi isteri orang. Macam tak percaya B sudah ada hidup baharu”

“Nanti, Ramadan dan Aidilfitri B akan beraya dengan suami. Kita sudah tidak boleh tidur sama dan bangun sahur sekali. Teringat kenangan kita selalu kena marah dengan Mama kerana bangun Sahur sudah hampir masuk Imsak”

Dalam masa yang sama, Uqasha turut selitkan ucapan buat adik iparnya agar menjaga Nelydia dengan baik. Malah Uqasha sempat membuat permintaan ingin cepat-cepat mahukan anak saudara dari mereka.

“Hafez kena jaga dia baik-baik. Kalau dia meragam, layankan saja. Sebab dia jenis manja. Ragam dia tak lama sebab dia jenis cepat sejuk. Kalau boleh, memang nak mereka cepat dapat anak,” katanya.

Sedih pula baca luahan Uqasha buat adik tersayang. Pastinya ramai merasai perasaan sebegini jika adik beradik mula mendirikan rumah tangga dan mempunyai kehidupan baru. (rtky/w)


"Pertama Kali Saya Dapat Komen Positif Dari Netizen"

Memuat naik gambar berhijab, Zizi Kirana terkejut buat pertama kalinya beliau menerima komen positif dari peminat. Dalam masa yang sama, Zizi mengucapkan terima kasih diatas doa untuknya bertudung.

“Saya ucapkan terima kasih kepada yang mendoakan supaya bertudung. Apa yang boleh saya katakan, perlukan waktu untuk benar ikhlas. Saya tak mahu kalau nanti pakai tanpa seikhlas hati, akan buka tudung tidak lama selepas itu”

Menurut Zizi, perkongsian gambar bertudung itu mendapat paling banyak like dan komen dari peminat jika dibandingkan dengan gambar-gambar lain yang dimuat naik ke laman sosial sebelum ini.

“Saya terima lebih 2,000 komen daripada pengikut, paling mengejutkan, buat pertama kalinya, hampir kesemua komen adalah positif. Jadi, saya pandang setiap pendapat dari sudut positif yang mahukan kebaikan untuk diri saya”

Ditanya pula mengenai trend buka tudung dikalangan selebriti kini, Zizi memandang positif tindakan mereka kerana baginya sesuatu penghijrahan itu memerlukan masa dan keikhlasan hati.

“Saya tak menghakimi tindakan mereka kerana tahu, kita tak boleh membaca hati manusia. Setiap penghijrahan itu memerlukan masa. Saya sendiri pun sentiasa menantikan waktunya tiba untuk bertudung,” jelasnya. (rtky/w)


“Dulu Saya Membesar Tak Cukup Kasih Sayang…”

Berjaya merangkul anugerah Aktres Pilihan di DFKL2019 untuk kali yang ketiga, menerusi Instagram, Janna Nick meluahkan rasa syukur kehidupannya dikelilingi oleh yang positif dan menyayangi dirinya.

Mengakui dirinya membesar tidak cukup dengan kasih sayang, Janna bersyukur kini Allah mengurniakan kasih sayang yang melimpah ruah. Janna turut berpesan kepada peminat-peminatnya sentiasa tabah dalam apa saja ujian yang dihadapi mereka.

“Alhamdulillah, terima kasih masih memilih saya sebagai aktres pilihan anda untuk kali yang ke-3. Terima kasih semua yang mengundi. Dulu saya membesar tak cukup kasih sayang tapi sekarang Allah kurniakan saya kasih sayang yang melimpah-limpah.

“Saya rasa sangat disayangi. Pesan saya, kalau anda rasa sunyi, sendiri gunakan masa yang ada untuk jadikan anda seorang yang berguna dimasa akan datang.

“Kesunyian tu bukan merosakkan jiwa tapi sebaliknya menenangkan dan melapangkan. Saya sayang semua. Doakan saya jadi yang terbaik,” tulisnya di Instagram.

Diruangan komen, rata-rata netizen mendoakan kebahagiaan dan kejayaan Janna dalam industri hiburan tanah air. Kata netizen lagi, Janna sememangnya layak memenangi anugerah tersebut dan berharap Janna akan terus memberi inspirasi kepada peminat-peminatnya.


“Setiap Kecaman & Celaan Saya Maaafkan” – Isteri Lan Pet Pet

Nampaknya kes seorang pelawak terkenal menumbuk seorang pengawal keselamatan sehingga cedera teruk masih lagi menjadi bualan ramai. Rata-rata netizen mengecam tindakan pelawak tersebut kerana sanggup melakukan perkara sedemikian terhadap seorang lelaki warga emas.

Susulan isu tersebut, isteri kepada Lan Pet Pet iaitu Ruby Che Wan turut menjadi mangsa serangan netizen apabila akaun Instagramnya dihujani dengan komen yang meminta wanita itu menasihati suaminya supaya berubah dan belajar menghormati mereka yang lebih tua.

Dalam pada itu, Ruby turut memuat naik kapsyen gambar menerusi akaun Instagram miliknya memberitahu dia memaafkan netizen yang melemparkan kecaman kepada mereka. Katanya lagi, setiap perkara yang berlaku pasti ada hikmahnya.

“Setiap kecaman dan celaan, saya maafkan. Pandangan mata zahir manusia mungkin nampak buruk. Pandangan dengan hikmah akan berikan kita rasa tenang dan terima setiap apa yang Allah takdirkan itu dengan reda.

“Kerana setiap kejadian buruk ada kebaikan di sebaliknya. Insya-Allah, saya maafkan ‘in advance’, kerana kita semua manusia tidak sempurna,” tulisnya.

Terdahulu, tular di media sosial rakaman kamera litar tertutup (CCTV) memaparkan seorang pelawak terkenal bertengkar dengan seorang pengawal keselamatan sebelum bertindak memukul, menendang serta membaling batu.


Nabila Razali Cari Calon Suami Sumber Kewangan Stabil

Hatinya masih lagi belum dimiliki mana-mana lelaki, Nabila Razali tidak terburu-buru untuk mendirikan rumah tangga. Bagaimanapun, Nabila memberitahu dia tidak menolak andai jodohnya sudah sampai.

Kata Nabila lagi, dia menerima siapapun jodoh yang telah ditetapkan oleh Allah dan tidak kisah jika jodohnya kelak dengan artis mahupun golongan kenamaan.

“Jika jodoh sudah sampai, saya tidak akan menolaknya kerana percaya dengan ketentuan Allah SWT adalah yang paling tepat. Saya terima dengan siapapun jodoh yang ditetapkan Allah nanti.

“Pada masa sama, saya juga tidak serik berkawan dengan rakan artis atau digosipkan dengan mereka yang sama-sama terbabit dalam bidang seni,” katanya kepada Harian Metro.

Dalam pada itu, Nabila memberitahu meskipun masih solo, dia tidak berasa sunyi. Tambahnya lagi, buat masa ini dia mahu memberi fokus pada karier seni dan tiada masa untuk menjaga hati orang lain apatah lagi teman istimewa.

Berkongsikan mengenai kriteria pasangan dicari, Nabila mendedahkan dia mencari calon suami yang memiliki sumber kewangan stabil dan mampu menyara keluarga.

“Saya juga mencari calon suami yang boleh bimbing dari segi dalaman, emosi dan jiwa serta saling melengkapi antara satu sama lain,” katanya.


"Sepatutnya Ianya Tarian Zapin, Bukan Tarian Bogel"

Gara-gara netizen melancarkan kempen Boikot Keluarga Damanhuri sejak semalam, pelakon veteren terkenal, Normah Damanhuri tampil memohon maaf diatas insiden tarian bogel di majlis persandingan anaknya.

Menerusi Instagram, Normah memohon maaf diatas kekhilafan semasa majlis persandingan anaknya, Ahya Rosli yang berlangsung Ahad lalu. Jelasnya tarian itu sepatutnya tarian berunsur traditional.

“Saya Normah Damanhuri terlebih dahulu menyusun sepuluh jari ingin memohon maaf kepada semua atas kekhilafan semasa majlis perkahwinan anak saya dan pasangannya”

“Untuk pengetahuan semua, sebenarnya persembahan paperdoll itu sepatutnya tarian tradisional, zapin, miming, lawak jenaka dengan tetamu tapi saya tak sangka pula pakaian mereka itu keterlaluan untuk majlis perkahwinan,” jelasnya.

Jelasnya lagi, beliau tidak menyangka lelaki menyerupai wanita itu berpakaian separuh bogel dan membuat tarian lucah sehingga beliau dikecam oleh pelbagai pihak termasuk ahli keluarga sendiri.

Terdahulu Normah mengakui mengetahui jemputan individu berkenaan dan bersetuju dengan tarian yang akan dipersembahkan. Malah anaknya, Ahya pula mempersoalkan tindakan netizen mengecam beliau. (rtky/w)

Assalamualaikum.. saya Normah Damanhuri menyusun sepuluh jari ingin memohon jutaan maaf diatas kekhilafan tentang majlis perkahwinan anakanda saya Ahya dan shahirah.. saya bagi pehak seluruh keluarga sekali lagi memohon maaf.. akan berhati2 selepas ini..dan ia nya tak akan berulang lagi..???

A post shared by  MALAYSIAN ACTRESS (JOGHO) (@normahdamanhuri) on Apr 8, 2019 at 3:37am PDT


Almy Nadia Nafi Fizz Fairuz Ditangkap Khalwat

Baru-baru ini, sebuah portal melaporkan seorang lelaki bergelar ‘Datuk Seri’ berusia 40 tahun dan pasangannya ditangkap khalwat di Pulau Perhentian, Terengganu. Timbul spekulasi mendakwa individu tersebut adalah Datuk Fizz Fairuz yang dikatakan berada di negeri berkenaan.

Bagaimanapun, menerusi Instagram, pelakon Datin Almy Nadia menafikan perkara tersebut dan mengatakan ia adalah fitnah terhadap suaminya.

Jelas Almy lagi, pada kejadian tersebut, suaminya sedang menjalani sesi latihan sebagai penyampai anurgerah Drama Festival Kuala Lumpur (DFKL 2019).

“Subhanallah makcik makcik bawang atau netizen puaka dunia. Syukur Alhamdulillah kerana anda semua menambah pahala suami saya.

“Syukur Alhamdulillah. Lebih baik bunuh saja suami saya daripada anda semua menabur fitnah kepada suami saya. Sekarang suami saya tengah sesi latihan untuk malam ini untuk jadi salah seorang penyampai anugerah DFKL. Gelak besar rasanya,” tulisnya.

Diruangan komen, rata-rata pengikutnya berharap Almy bersabar dan tabah dengan ujian tersebut. Apa pun diharap netizen diluar sana tidak membuat tuduhan membabi buta kerana jika diikutkan pelakon Fizz Fairuz tidak pernah menerima gelaran Datuk Seri.


"Dah 43 Tahun, Jangan Nakal-Nakal Lagi Ya"

Pernah mengalami pergolakkan rumah tangga sebelum ini, isteri pelawak, Tauke Jambu, Nadia berharap suaminya lebih matang dan tidak lagi berkelakuan nakal sempena ulangtahun kelahirannya yang ke 43 tahun.

Menerusi Instagram, Nadia berkongsikan gambar mereka sekeluarga, gembira meluangkan masa bersama anaknya. Perkongsian itu turut disertakan dengan ucapan sinis menggambarkan apa yang berlaku sebelum ini.

“Happy birthday to my beloved husband. May God bless you. Semoga sihat selalu dipanjangkn umur dan dimurahkan lagi rezeki. Amin. Dah 43 tahun ya so don’t be noty-noty,” tulisnya di Instagram.

Rata-rata peminat tumpang gembira melihat pasangan itu masih kekal bersama sebagai suami isteri selepas pergolakkan rumah tangga mereka sebelum ini. Ramai juga memberikan ucapan dan menitip doa buat mereka.

Terdahulu Nadia pernah mendakwa diceraikan oleh Tauke melalui aplikasi Whatsapp kerana tuduhan curang. Namun Tauke menafikan dakwaan terbabit dan mengatakan isterinya tidak matang. (rtky/w)


Pak Ya Trauma, Ingin Saman Lan Pet Pet

Trauma dengan kejadian yang berlaku, pengawal keselamatan, Yahya Manap sedang mempertimbangkan keputusan untuk menyaman pelawak yang dikenali Lan Pet Pet yang membelasahnya semalam di Taman Acacia di Nilai, kelmarin.

“Sehingga hari ini, badan saya masih berasa sakit dan pening kepala kerana sukar tidur. Pemikiran saya kusut dan tidak dapat berfikir dengan baik. Saya hanya berehat dan makan ubat. Mujur ada isteri dan anak yang menjaga”

Jelas Yahya, buat masa ini beliau diberi cuti sakit selama tiga hari oleh pihak Hospital Tuanku Ja’afar Seremban. Namun jika tiada perubahan, Yahya terpaksa mendapat rawatan susulan.

“Perbuatan dia (pelawak) saya boleh maafkan, tapi kesan akibat perbuatannya itu masih terasa sehingga hari ini. Saya mungkin akan ambil tindakan saman tapi bergantung kepada keputusan keluarga,” jelasnya.

Ditanya sama ada Lan ada menghubunginya untuk memohon maaf, Yahya berkata, setakat ini pihak mereka tidak menghubunginya. Malah Yahya berkata beliau masih belum bersedih untuk berjumpa dengannya. (rtky/w)


Pelawak Belasah Pak Guard Dibebaskan Dengan Jaminan Polis

Susulan penularan video seorang pelawak terkenal yang dikatakan membelasah dan menendang seorang pengawal keselamatan di Taman Acacia, Nilai, Sabtu lalu, pihak polis telah pun menahan artis tersebut petang semalam untuk siasatan.

Namun hari ini, memetik laporan Harian Metro, pelawak berkenaan telah dibebaskan dengan jaminan polis.

Menurut Ketua Polis Daerah Nilai, Superintendan Mohd Nor Marzukee Besar, arahan itu dikeluarkan mahkamah selepas polis membuat permohonan untuk mendapatkan perintah reman pagi ini. Katanya lagi, siasatan kes tersebut masih akan diteruskan.

“Kita (polis) bawa lelaki itu ke mahkamah untuk memohon perintah reman, namun mahkamah memerintahkan untuk dia dibebaskan dengan jamin.Bagaimanapun, kita masih meneruskan siasatan,” katanya.

Awal pagi tadi, pelawak berkenaan yang memakai kemeja biru dibawa dengan trak polis ke Kompleks Mahkamah Seremban nan dibawa masuk ke Mahkamah Khas Reman untuk mendapatkan permohonan reman.

Semalam, tular di media sosial video rakaman kamera litar tertutup (CCTV) seorang pelawak terkenal bertengkar dengan seorang pegawai keselamatan warga emas.

Dalam kejadian tersebut, pengawal keselamatan berusia 68 tahun itu cedera selepas ditumbuk tiga kali pada bahagian muka serta turut ditendang oleh pelawak lelaki berkenaan.


Ini Antara 5 Kelebihan Kad Watsons Yang Boleh Buat Anda Beli Tanpa Fikir Panjang!

Masuk sahaja kedai barangan kegilaan ramai ini pastinya takkan keluar dengan tangan kosong.

Walaupun anda tak terfikir untuk membeli pasti tangan anda akan penuh barang bila keluar sahaja dari kedai berpuaka ini.

Nak-nak lagi bila time sale memang rambang mata nak beli barang. Yalah mana tidaknya boleh dikatakan kesemua barang dijual dengan harga yang murah.

Tapi bila sering beli barangan di Watsons ini, rugi sekiranya anda tidak memiliki kad members Watsons. Nak-nak lagi sekarang Watsons sediakan lebih banyak kelebihan dengan kad members ini. Antaranya:

Jika dahulu, pemegang kad members Watsons hanya mendapat 8 keistemewaan sahaja, tapi kali ini Watsons akan beri anda 12 keistemewaan yang super WOW kepada anda.

Lepas ini, pasti anda membeli sehingga penuh bakul dengan kelebihan yang super duper awesome ini.

Di Watsons, hampir kesemua barangan yang dijual boleh buat anda jatuh cinta. Nak-nak lagi apabila terjah barangan solekan, boleh berjam-jam di bahagian itu sahaja.

Anda pasti penah mengalami situasi sebegini. Dah sakan membeli pasti anda mahukan sesuatu yang bebaloi bila anda berbelanja bukan?

Jangan risau anda akan dapat baucer beli belah bernilai hampir RM5,000 jika anda mendaftar sebagai ahli Watsons! Menarik bukan?

Watsons yang menjadi kedai pilihan pelbagai peringkat umur ini juga akan buat anda senang hati untuk anda terjah bahagian produk kesihatan.

Bila sudah meningkat usia pastinya tubuh badan memerlukan suplemen yang secukupnya untuk kekal sihat.

Di kedai berpuaka ini juga turut menyediakan ruangan produk kesihatan yang memudahkan anda membuat pemilihan dek kerana adanya perunding farmasi di situ.

Anda juga bakal mendapat baucer percuma bernilai RM10 jika anda membeli barangan kesihatan terpilih di Watsons!

Tapi bukan itu sahaja tahu, anda juga berpeluang memenangi pakej percutian 4 hari 3 malam untuk 2 orang ke Club Med Maldives, Bali, dan Cherating sekiranya anda membeli produk kesihatan bernilai RM50 keatas.

Tidak tertumpu kepada pakej percutian sahaja, pelbagai lagi hadiah menarik apabila anda beli produk kesihatan di Watsons ini!

Ini pasti yang ditunggu-tunggu oleh peminat setia Watsons. Boleh dikatakan hampir setiap minggu Watsons akan mengadakan sale buy 1 free 1 ini.

Bila anda beli sahaja barangan Watsons buy 1 free 1 ini pasti anda rasa berbaloi-baloi. Nak-nak lagi jika anda buat pembayaran menggunakan kad members Watsons.

Lagi banyak kelebihan yang anda dapat. Antaranya anda boleh membeli Sakae Sushi, Hui Lau Shan, dan BBQ Chicken,  dengan harga promosi yang diberi oleh Watsons.

Wah bukan sahaja dapat barangan Watsons dengan harga yang murah, dapat pula beli makanan kegemaran ramai ini dengan harga promosi. Memang terbaiklah!

Jika anda membeli di Watsons pasti jumlah bayaran anda lebih dari RM60 bukan? Inilah peluang terbaik untuk anda shopping! Nak tahu kenapa?

Sekiranya anda membeli sebanyak RM60 keatas anda akan dapat percuma RM500 tahu. Banyak tu! Boleh buat anda shopping sehingga tak ingat dunia.

Tapi yang pastinya anda haruslah ada kad members Watsons. Barulah anda boleh dapat kesemua keistemewaan ini!

Nak-nak lagi sekarang Watsons berikan anda percuma 2,000 mata ganjaran apabila anda membeli barangan jenama Watsons RM50 dan ke atas . Menarik bukan?

Yang belum mendaftar sebagai members Watsons, lebih baik anda buat pilihan yang bijak bermula sekarang.

Lagi-lagi sekarang Watsons dah upgrade kad members dengan pelbagai kelebihan menarik.

Menarik lagi di Watsons, jika anda membuat pembayaran menggunakan aplikasi Boost anda akan dapat 8x mata ganjaran! Jangan lepaskan peluang hebat ini tau.

Dengan mata ganjaran ini pelbagai barang keperluan yang anda boleh dapat. Jadi apa tunggu lagi, cepat muat turun aplikasi Boost dalam telefon bimbit anda sekarang.

Ada promosi giler lagi! Untuk bulan ini pemilik kad members Watsons akan dapat 60% potongan harga untuk setiap pembelian barangan kedua. Menarik kan? Cepat pergi buat kad members Watsons!


5 Sebab Kenapa Anda Perlu Lawati Chongqing, China Sekarang!

China, sebuah negara yang tidak asing lagi buat si kaki travel. Kita lupakan sebentar kemegahan Tembok Besar China yang terletak di Beijing atau kepesatan bandar Shanghai, kerana kami ingin membawa anda ke satu lagi bandar yang pesat membangun, iaitu Chongqing yang berada di wilayah Sichuan, China.

Chongqing terkenal dengan keunikan dan kepesatan bandar yang terletak di kawasan pergunungan ini akan mampu membuat anda teruja! Bayangkan, anda menyelusuri bandar moden, melihat sendiri pencakar langit dan terdapat juga bangunan-bangunan klasik yang dijaga rapi dan masih digunakan sehingga kini.

Jadi pastikan memori handphone atau kamera anda mencukupi okay, kerana setiap ceruk kawasannya wajib ada di social media anda.

Kos penerbangan tidak akan menjadi masalah kerana AirAsia kini sedang membuat harga promosi terbang terus ke Chongqing hanya dari RM329 sehala untuk Big Members dan RM334 sehala untuk harga bukan ahli.

Bagi yang inginkan keselesaan di dalam flight, anda juga ada option untuk Premium Flatbed RM999 sehala untuk Big Members dan RM1004 sehala untuk bukan ahli. Berbaloi bukan?

Jadi, apa yang ditunggu lagi, cepat ke laman web atau aplikasi mobile AirAsia dan tempah tiket ke Chongqing. Promosi hebat ini hanya sehingga 21 April sahaja dan terbang dari sekarang hingga 30 September 2019.

Sambil-sambil anda fikir tu, apa kata anda lihat dahulu keindahan dan keunikan bandar Chonqing yang kami kongsikan ini.

Penonton setia filem Transformers pasti tahu gambar di atas kan! Wulong Karst National Park merupakan salah satu lokasi penggambaran filem blockbuster itu.

Kecantikan alam semulajadi di Wulong pasti membuat anda terpana di tambah lagi dengan pengalaman menonton filem dan melihat tempat ini dengan mata sendiri, perasaan yang sukar digambarkan dengan kata-kata.

Itu baru point pertama ya mengapa Chongqing perlu ada dalam senarai travel list anda!

Selain alam semulajadi yang cantik, di Chongqing juga terdapat kedai buku yang sangat awesome! Jika anda pernah menonton filem Inception lakonan hebat Leonardo di Caprio, pasti anda teruja untuk datang dan explore kedai buku ini.

Zhongshuge, boleh dikatakan syurga dunia bagi si ulat buku dan juga si kaki selfie. Lihat sahaja keunikan seni bina dan susun atur rak-rak buku serta hiasan dinding kedai buku ini, sudah pasti anda teruja untuk mengambil gambar.

Di Zhongshuge, terdapat hampir 80,000 buah buku dari pelbagai kategori yang disediakan jadi anda boleh ambil masa untuk melihat atau mencari buku idaman hati atau boleh saja kill time dengan menangkap gambar dari pelbagai sudut di sini.

Bukan itu sahaja, Chongqing juga dikenali sebagai Mountain City. Nak tahu apa yang menanti anda lagi, ha! memandangkan bandar ini dibina di kawasan pergunungan, anda akan dapat lihat dan alami sendiri kecantikan dan keunikan landskap bandarnya dengan cara menaiki kereta kabel (Yangtze River Cableway) yang menyeberangi Sungai Yangtze.

Jangan risau bagi anda yang gayat kerana kereta kabel ini cuma mengambil masa selama 6 minit, tapi sudah cukup mengujakan anda dengan pemandangan bandar Chongqing.

Antara tarikan lain ialah stesen keretapi Lizaba. Ia di bina di dalam bangunan 19 tingkat. Stesen itu terletak di tingkat 6 hingga 8 untuk kemudahan penduduk di situ.

Jangan lupa untuk ke Ciqikou Ancient Town. Hampir kesemua bangunan disitu berusia lebih 100 tahun dan memang di jaga rapi oleh kerajaan China.

Ia bertujuan untuk ‘membawa’ pelancong ke zaman silam mereka. Satu lagi tempat menarik untuk sosial media anda, bukan!

Bandar Chongqing di waktu malam juga ada keistimewaannya yang tersendiri, jadi ambil masa untuk terokai tempat-tempat yang menarik seperti Hongya Cave yang merupakan bekas kubu tentera terbesar di dalam bandar itu.

Berusia 2,300 tahun, Hongya Cave kaya dengan tinggalan sejarahnya. Ia dibina di tebing curam dan sangat unik.

Lebih menarik jika anda kesini di waktu malam kerana ianya dihiasi dengan nyalaan lampu yang amat menakjubkan.

Di tingkat 9 dan 10 telah di khas kan untuk restoran dan kedai makan, jadi apa lagi, ini lah peluang anda untuk makan dan bersantai sambil menikmati keunikan Hongya Cave dan sungai Yangtze pada waktu malam.

Satu lagi tempat yang harus ada dalam senarai travel anda, Dazu Rock Carvings. Mendapat pengiktirafan UNESCO World Heritage Site, menjanjikan satu pengalaman baru buat anda.

Di setiap lereng bukit yang curam, terdapat pelbagai ukiran arca yang menceritakan mengenai kekayaan, kehidupan dan masalah harian masyarakat pada abad ke-9 hingga abad ke-13.

Penceritaan tersebut banyak dipengaruhi dan diluahkan melalui arca Buddha, Taoisme dan Konfusianisme.

Dipercayai terdapat lebih 50,000 arca untuk anda lihat!Satu lagi tempat yang harus ada dalam senarai travel anda, Dazu Rock Carvings!

Bagi anda yang lebih gemar dengan seni bina moden atau lebih suka ke galeri seni, jangan risau kerana Chongqing Art Gallery atau dikenali juga sebagai Jiefangbei Guotai Arts Center telah disenaraikan sebagai salah satu galeri seni yang terbaik di China.

Pastinya mata anda akan tertumpu pada rekaan blok bewarna merah yang bertujuan membangkitkan spiritual seni bina tradisional China.

Galeri seni bina dua tingkat ini dihiasi dengan pelbagai lukisan yang menitikberatkan konsep tradisional China dan element moden mereka.

Disini juga merupakan salah satu spot untuk gambar yang instaworthy jadi luang sedikit masa dan cari spot terbaik anda disini!

Bila datang ke negara orang, perkara wajib dalam list mestilah shopping kan! Anda jangan risau sebab kami akan share tempat menarik untuk anda membeli-belah, membeli souvenir atau sekadar mencuci mata.

Antaranya di Nanping Pedestrian Street yang terletak di daerah Nanping Nanan.

Di sini anda boleh shopping sakan, kerana dengan kawasan seluas 15,000 persegi ini menjanjikan pengalaman shopping yang berbeza.

Sediakan tenaga yang cukup sahaja untuk anda jelajah satu persatu kedai.

Selepas anda berjalan menerokai kehebatan dan keindahan bandar Chongqing, tak lengkap sesuatu trip tanpa mencuba local food kan. Jangan risau, kerana restoran makanan halal juga ada dijual oleh komuniti Muslim di Chongqing.

Untuk lebih memudahkan anda mengenalpasti restoran yang menyediakan hidangan halal, lihat perkataan ini Hui Zu Can Ting yang bermaksud Hui Muslim restoran dan Qing Zhen bermaksud halal.

Terkenal dengan hidangan Chongqing Hotpot atau Mala Hotpot, ialah sejenis hidangan sup yang penuh dengan rempah dan cili. Anda hanya perlu merendam kepingan daging dan sayur-sayuran dan nikmatinya panas-panas.

Kami sertakan alamat restoran halal bagi memudahkan anda mencarinya nanti. Jangan lupa untuk mencuba! Kali ini anda jalan-jalan cari makan di Chongqing!

Chong Qing Hui Wei Chuan Yu Qing Zhen Huo Guo (You Su Fu Dian) terletak di Song Pan Lu Mi Lan Tian Kong 101 Hao Fu 23 Hao (Da Lian Yi Xing Pang).

Selain Chongqing Hotpot, anda juga boleh mencuba satu lagi hidangan yang popular di sana iaitu, Chongqing Xiao Mian.

Chongqing Xiao Mian merupakan hidangan pelbagai jenis mee. Lihat sahaja gambar di atas, drooling teruskan?

Alamatnya adalah Chong Qing Qing Zhen Huo Guo Cheng (Zhen Yi Shun Zong Dian) yang terletak di Yu Zhong Qu Jiao Chang Kou Zhong Xing Lu 5 Hao Fu 1 Hao (Yu Yu Da Sha Pang).

Jadi, apa lagi tunggu lagi, pack bag anda dan tempah tiket penerbangan di laman web atau aplikasi mobile AirAsia. Bersedia untuk satu pengalaman travel yang berbeza dan menyeronokkan!


"Kalau Mahu Minta Maaf, Tunggulah Saya Sihat Dulu"

Semalam viral sebuah rakaman memaparkan seorang pelawak terkenal membelasah seorang pengawal keselamatan yang sudah berusia. Menceritakan semula kejadian itu, Yahya Manap menyedari sebuah kereta Proton memasuki kawasan perumahan itu tanpa kebenaran.

“Saya pelik dengan tindakan lelaki itu lalu menunggang motosikal mengekorinya bertujuan memintanya membuat pendaftaran dulu. Namun, sebaik tiba di depan sebuah rumah, saya lihat dia sedang bertengkar”

“Saya mengekori semula keretanya dan dia berhenti di depan palang yang bertutup. Dia memarahi supaya membuka palang itu dan menendang motosikal saya. Saya cuba beri penjelasan, tetapi dia menumbuk muka saya tiga kali dan menendang pinggang”

“Dia kemudian ambil batu membalingnya ke arah saya namun saya sempat mengelak dan mengenai kerusi. Siapa pun, dia tidak sepatutnya cederakan orang lebih berusia seperti saya”

Yahya yang berusia 70 tahun, bimbang keadaan menjadi semakin tegang, beliau membuka palang terbabit dan pelawak itu beredar namun sempat mengugutnya. Difahamkan dalam kejadian itu, Yahya cedera pada hidung, bengkak di muka dan sakit di bahagian pinggang serta lutut.

“Saya ada keluarga. Isteri dan anak juga kecewa serta sedih lihat keadaan saya begini. Kalau dia nak minta maaf, tunggulah saya sihat dulu. Saya tidak berdendam cuma sedih dengan perbuatannya itu,” katanya. (rtky/w)


"Kami Sekeluarga Tahu & Setuju Jemputan Tarian Itu"

Ibu kepada Ahya Rosli yang juga seorang pelakon veteran terkenal, Normah Damanhuri mengakui tahu tentang jemputan seorang lelaki menyerupai wanita yang berpakaian separuh bogel menari di majlis persandingan anaknya.

BACA: Ahya Rosli Dikecam Biar Tarian Separuh Bogel Di Majlis Kahwin

Bagaimanapun Normah enggan mengulas lanjut mengenai rakaman pondan menari lucah di hadapan tetamu ketika makan beradab pengantin berlangsung yang mulai viral semalam selepas dimuat naik.

“Pasal jemputan itu (penari), keluarga sama-sama tahu. Saya tak nak komen lebih-lebih, nanti panjang cerita. Yang penting, anak saya sudah selamat bernikah,” katanya kepada Harian Metro.

Jelas Normah lagi, beliau tahu apa yang berlaku serta pengisian jadual dalam majlis persandingan anaknya. Malah segala jemputan termasuk tarian pondan itu dipersetujui oleh ahli keluarga.

Terdahulu beberapa siri rakaman tersebut mulai viral apabila kakak kepada Ahya, Liana Rosli atau dikenali sebagai Kak KM memuat naik tarian terbabit di Instastory, yang sekaligus mengundang kecaman. (rtky/w)


“Kongsikan Kepada Umum Mesej Dikatakan Bersifat ‘Friendly’ Itu”

Nampaknya kontroversi terpalit pelakon Nur Fazura mengenai gandingannya bersama suami, Fattah Amin pada malam anugerah FFM30 yang lalu masih tiada kesudahan lagi.

Terbaru, Fazura meminta pengarah dan pelakon, Datuk Hans Isaac mendedahkan kepada umum butiran kiriman mesej yang didakwa menuduh dirinya bersikap tidak profesional. Fazura juga sekali lagi menjelaskan dia hanya memenuhi permintaan produksi.

“Apabila saya menerima mesej daripada Hans, saya merujuknya kepada pihak pengurusan, Universal Music. Mesej yang dihantar Hans, menuduh saya tidak bersikap profesional kerana mengenakan syarat meminta Fattah untuk naik bersama ke pentas.

“Sekali lagi, saya sekadar memenuhi permintaan pihak produksi, iaitu Astro. Saya hanya menjalankan tugas sebagai penyampai trofi dengan mengikut arahan yang diberi demi kelancaran majlis.

“Sehubungan itu, saya mengalu-alukan Hans untuk berkongsi mesej yang ditujukan buat ‘kawan’ itu supaya orang ramai dapat membuat penilaian sendiri berhubung isu ini.

“Kongsikanlah kepada umum butiran mesej melalui WhatsApp yang dikatakan bersifat ‘friendly’ (mesra) itu,” katanya kepada BH Online.

Terdahulu, Hans memuat naik satu kenyataan di Instagram menjelaskan mengenai kiriman mesej tersebut. Menurut Hans, beliau hanya bertanyakan secara baik dengan Fazura susulan berlaku kekeliruan dimana difahamkan penyampai anugerah semua terdiri daripada barisan pemenang FFM yang lalu.

Jelasnya lagi, mesej itu bersifat peribadi antara rakan yang beliau kenali selama 16 tahun dan tidak pernah membongkarkan perbualan tersebut kepada mana-mana pihak. Beliau berharap dengan penjelasannya itu dapat menjernihkan keadaan dan perkara itu tidak lagi dipanjangkan.


Pelawak Terkenal Pukul Pengawal Keselamatan Warga Emas

Semalam, tular di media sosial video rakaman kamera litar tertutup (CCTV) seorang pelawak terkenal bertengkar dengan seorang pegawai keselamatan di kawasan kediaman di Taman Acacia, Nilai, pada malam Sabtu lalu.

Dalam kejadian tersebut, pengawal keselamatan berusia 68 tahun itu cedera selepas ditumbuk tiga kali pada bahagian muka serta turut ditendang oleh pelawak lelaki berkenaan.

Difahamkan, pelawak berusia 49 tahun berasal dari Kedah yang memandu Proton Perdana berwarna hitam itu dilaporkan memasuki kawasan kediaman berkenaan tanpa kebenaran.

Menurut Ketua Polis Daerah Nilai, Superintendan Mohd Nor Marzukee Besar, pengawal keselamatan kemudian bertindak menutup palang pos keselamatan dan mengejar kenderaan pelawak itu.

“Selang beberapa minit selepas itu, kereta artis berkenaan melalui semula pos pengawal keselamatan untuk keluar dari kawasan perumahan berkenaan, namun terhenti akibat laluan keluar ditutup dengan palang.

“Berkemungkinan kerana berang kenderaannya dihalang, artis lelaki itu keluar dari kereta sebelum menuju ke arah pengawal keselamatan dan berlaku pertengkaran,” katanya kepada BH Online.

Laporan juga menyebut, pengawal keselamatan tersebut bukan sahaja ditumbuk sebanyak tiga kali hingga menyebabkan lebam di bahagian mata kanan serta sakit pada batang hidung, malah artis berkenaan turut dilaporkan menendang pinggang mangsa dan membaling batu.

Terbaru, memetik laporan BH Online, pihak polis mengesahkan artis berkenaan sudah ditahan dan akan direman hari ini.

Kes disiasat mengikut Seksyen 323 Kanun Keseksaan atas kesalahan menyebabkan kecederaan dengan sengaja dan Seksyen 427 kanun yang sama atas kesalahan melakukan khianat dengan merosakkan harta benda awam.


Drama ‘Nur’ Menang Besar DFKL 2019

Drama bersiri rantaian popular, Nur sekali lagi mengulangi kejayaan apabila berjaya merangkul hampir semua kategori yang dipertandingkan di Anugerah Drama Festival Kuala Lumpur (DFKL) 2019.

Antara anugerah utama yang berjaya dirangkul ialah menerusi kategori Drama Pilihan, manakala pengarah yang juga penulis skrip drama berkenaan iaitu Shahrulezad Mohamedin dipilih sebagai pemenang kategori Pengarah Pilihan dan Penulis Skrip Pilihan.

Anugerah DFKL 2019 turut menobatkan pasangan Syafiq Kyle dan Amyra Rosli sebagai pemenang bagi kategori pasangan pilihan dan Syafiq Kyle pula menang bagi kategori aktor pilihan.

Pelakon Janna Nick pula terus unggul apabila berjaya mempertahankan kemenangannya menerusi kategori aktres pilihan menerusi drama Semerah Cinta Humairah, yang menewaskan calon favorite Amyra Rosli bagi drama Nur.

Pelakon Azhan Rani pula memenangi watak yang paling dibenci menerusi kategori Antagonis Pilihan.

* Aktor Pilihan: Syafiq Kyle (Nur)
* Aktres Pilihan: Janna Nick (Semerah Cinta Humairah)
* Drama Pilihan: Nur
* Pengarah Pilihan: Shahrulezad (Nur)
* Penulis Skrip Pilihan: Shahrulezad (Nur)
* Antagonis Pilihan: Azhan Rani (Nur)
* Pasangan Pilihan: Syafiq Kyle dan Amyra Rosli (Nur)
* Lagu Tema Pilihan: Jatuh Bangun Hakiem Rusli & Aman Ra (Shah & Zam)
* Drama Pendek Pilihan: Orang Kita (Mohammad Edzuan)
* Drama Rantaian Bahasa Cina Pilihan: My Sensei Nyonya

Malam Anugerah DFKL 2019 dikendalikan oleh pengacara, Awal Ashaari bersiaran secara langsung di TV3. (rtky/h)


"Saya Tidak Akan Tampil Sesuka Hati, Kalau Tak Dijemput"

Jika sebelum ini pelbagai pihak sudah memberikan kenyataan mengenai gandingan Fattzura di pentas FFM ke 30 minggu lalu. Kini Fattah Amin pula meluahkan rasa ralat dengan tuduhan yang dilemparkan.

“Semestinya saya berasa ralat apabila diberitahu mengenai gandingan penyampai bagi kategori itu adalah bekas pemenang FFM sebelum ini. Saya sama sekali tidak tahu menahu, sebaliknya sekadar memenuhi permintaan penganjur”

“Beberapa minggu sebelum majlis, dimaklumkan kehadiran saya mengikut kontrak sebagai ‘trigger’ bagi memberikan elemen kejutan. Malah, saya juga tidak dimaklumkan mengenai kategori yang memerlukan saya naik ke pentas”

Menurut Fattah, kontroversi yang timbul benar-benar terkesan untuk reputasinya kerana ianya fitnah semata-mata. Tambahnya, biarpun masih baru dalam industri, beliau tidak pernah sesuka hati tampil di mana-mana majlis.

“Saya menganggap ini sebagai fitnah kerana saya tidak pernah meletakkan syarat, apatah lagi tampil sesuka hati. Walaupun belum cukup lama berada dalam industri, saya tahu tindakan itu tidak profesional,” jelasnya. (rtky/w)


Giliran Remy Ishak Pula Lancar Buku

Mengikut jejak Fattah Amin, kini Remy Ishak pula bakal melancarkan buku bersempena hari ulangtahun kelahirannya ke 37 tahun. Buku berkenaan menceritakan perasaanya menjadi anak seni hampir sedekad.

“Alhamdulillah, selepas tertangguh buku Sedekad, buku tersebut bakal dilancarkan tidak lama lagi. Rasa teruja, gembira dan tidak sabar mahu berkongsi segala-galanya dengan peminat”

“Dalam buku ini saya ungkapkan segala rasa dan perjalanan selama bergelar anak seni, jatuh bangun dalam bidang ini semuanya ada ditulis dalam buku ini. Saya tidak kongsi kisah peribadi secara terperinci”

Tambah Remy, apa yang dilakukan sekarang sepatutnya sudah lama dilaksanakan namun kerana beberapa perkara, beliau ketinggalan dan perlu memulakannya dari bawah semula agar impiannya tercapai.

“Umum tahu saya bukan jenis terbuka hal yang satu ini. Karier seni saya bermula 10 tahun lalu tetapi ada ketika saya ketinggalan. Usia semakin meningkat dan saya perlu mengejar semula apa yang dilepaskan,” katanya.

Pasti ramai peminat Remy teruja dan tidak sabar menunggu buku yang bakal dilancarkan. Bolehlah peminat Remy merasai sendiri luahan rasa jatuh bangun Remy dalam menjadi anak seni. (rtky/w)


"Suka Hati Sayalah, Guna Duit Saya Bukan Netizen"

Semalam pelakon dan model, Ahya Rosli selamat melangsungkan majlis resepsi perkahwinan yang bertemakan konsep traditional. Namun apa yang menjadi bualan, persembahan tarian bogel ketika makan beradab berlangsung.

Menerusi Instastory kakak kepada Ahya, Liana Rosli, beliau telah memuat naik beberapa siri video seorang lelaki yang menyerupai wanita, berpakaian ala-ala bikini, lincah menari seksi di depan tetamu.

Perkongsian itu mengundang kecaman netizen yang mendakwa tarian tersebut tidak sesuai dengan majlis resepsi yang diadakan, apatah lagi majlis terbabit bertemakan konsep traditional Melayu.

Bagaimanapun lain pula pendapat Ayha selaku pengantin lelaki yang berpendapat, tarian itu sekadar hiburan sahaja buat tetamu yang hadir pada majlis persandingannya semalam, dan tidak perlu diperbesarkan.

“Saya tak kisah apa orang nak kata mengenai majlis persandingan saya. Persembahan itu sekadar hiburan sahaja. Suka hati saya la nak panggil siapa buat persembahan. Itu kan majlis perkahwinan saya, yang keluar duit bukan netizen,” jelasnya.

Lain macam pula persembahan jemputan majlis persandingan Ahya. Apapun tahniah diucapkan kepada Ahya dan isteri, Shahirah Sanusi, semoga perkahwinan yang dibina berkekalan selamanya. (rtky/w)


Nelydia Senrose Sah Bergelar Isteri Ahli Perniagaan

Pelakon Nelydia Senrose hari ini sah bergelar isteri kepada seorang ahli perniagaan, Mohd Hafez Halimi Abdul Hamid dengan sekali lafaz dalam satu majlis pernikahan yang berlangsung di sebuah hotel terkemuka, Kuala Lumpur.

Dalam majlis yang dihadiri oleh ahli keluarga dan kenalan terdekat itu, Nelydia dan Hafez ditunangkan sebagai memenuhi syarat.

Pada majlis tersebut, Mohd Hafez menyerahkan mas kahwin berjumlah RM10,000 bersama sembilan dulang hantaran berbalas 11, manakala wang hantaran dirahsiakan jumlahnya.

Dalam pada itu, Nelydia meluahkan rasa syukur segala urusan untuk menuju ke alam perkahwinan berjalan lancar dan dipermudahkan. Ujarnya lagi, dia merancang untuk mendirikan rumah tangga pada tahun lalu, namun ada sahaja halangan.

“Alhamdulillah, impian, niat dan hajat yang saya simpan selama ini dipermudahkan. Allah memakbulkan doa saya ketika di Tanah Suci Makkah, termasuk dalam soal jodoh. Semoga permulaan fasa baharu ini akan terus mematangkan saya dan suami, insya-Allah.

“Asalnya, kami merancang untuk berkahwin pada tahun lalu. Begitupun, ada sahaja kekangan yang menghalang hasrat itu.

“Namun, di sebalik ujian dan halangan, saya serta suami melaluinya dengan baik. Sekembali daripada mengerjakan umrah, 5 Januari lalu, saya dan Hafez memutuskan untuk ke gerbang perkahwinan dan kami terus memulakan persiapan,” katanya kepada BH Online.

Berkongsikan detik perkenalannya dengan suami, Nelydia memberitahu mereka pertama kali bertemu pada 6 April 2017 dan setahun kemudian Hafez melamarnya di Amsterdam, Belanda.

Difahamkan, pasangan ini bakal diraikan dalam majlis resepsi yang akan berlangsung di lokasi sama esok, manakala sebuah lagi majlis keraian akan diadakan di Kelantan pada Aidilfitri nanti.


“Masih Belum Ada Kekasih, Harap Ada Yang Sudi Terima”

Hatinya belum lagi dimiliki, Fathia Latiff mengakui masih belum berjumpa dengan lelaki yang sesuai untuk dijadikan pasangan hidup. Ujarnya lagi, dia mahu mengubah dirinya menjadi lebih baik sebelum bergelar isteri.

Fathia juga memohon orang ramai turut mendoakan untuknya dan berharap agar dipertemukan dengan pasangan yang menerima dirinya seadanya. Kata Fathia lagi, buat masa ini ramai yang mahu dia menumpukan perhatian pada kariernya terlebih dahulu.

“Buat masa sekarang ini saya masih belum ada pasangan atau kekasih. Bukan tak bersedia tapi mahu jadikan diri yang terbaik dahulu.

“Saya harap semua orang boleh doakan juga untuk saya. Harap-harap ada yang sudi menerima saya seadanya. Tapi saya serahkan pada Allah.

“Kalau ada jodoh, Insya-Allah mesti ada. Mungkin buat masa ini, orang nak saya fokus pada kerjaya dulu,” katanya kepada mStar Online.

Terdahulu, Fathia pernah menjalin hubungan cinta dengan pelakon Aiman Hakim Ridza. Namun hubungan mereka hanya mampu bertahan selama dua tahu dan berpisah pada 2015.


“Saya Tak Perli Keluarga Acap, Ini Mengenai Netizen Kita”

Terdahulu, Aeril Zafrel dikecam selepas memuat naik gambarnya dan membuat bulatan kecil seolah mahu menunjukkan sesuatu. Rata-rata netizen mengaitkan gambar itu dengan kes kehilangan peserta larian, Mohammad Ashraf yang masih belum ditemui.

Perkongsiannya itu menimbulkan kemarahan netizen yang mendakwa gurauan itu tidak kena dengan waktu serta mendakwa pelakon itu seolah tidak sensitif dengan perasaan ahli keluarga yang masih bersedih dengan kehilangan anak mereka.

Bagaimanapun, Aeril menjelaskan dia tiada niat untuk mempersendakan keluarga Mohammad Ashraf, tetapi posting tersebut hanya sekadar sindiran buat netizen yang gemar mengaitkan alam ghaib dalam semua perkara.

“Perli keluarga apa dia? Orang cakap pasal netizen kita. Adoi la hang ni. Saya tak cakap keluarga. Ini mengenai netizen kita,” tulis Aeril.

Apa pun Aeril sendiri sudah menjelaskan bahawa perkongsiannya itu hanya untuk menyindir netizen dan bukan seperti yang didakwa sesetengah pihak. Mungkin ada netizen tidak boleh menerima sindiran tersebut dalam keadaan Mohammad Ashraf yang masih lagi belum ditemui.


Rashidi Ishak Terkejut Terima 300 Mesej Peminat Setiap Hari

Nampaknya, selepas mengumumkan perceraiannya dengan Vanidah Imran akhir bulan lalu, Rashidi Ishak mengakui sering kali menerima mesej menerusi laman Instagramnya.

Akui terkejut hampir ratusan mesej diterimanya, Rashidi memberitahu kebanyakan penghantar mesej memberikan kata-kata semangat dan sokongan kepadanya untuk teruskan kehidupan selepas bercerai.

“Jujurnya saya terkejut terima banyak sangat DM di Instagram, bukan untuk ‘mengorat’ tetapi memberi kata perangsang agar saya terus kuat untuk move on.

“Lebih kurang 300 direct message dalam sehari. Saya minta maaf kepada sesiapa yang menghantar mesej namun belum dibalas. Saya akan cuba balas sedaya upaya. Apa yang saya boleh cakap, saya sangat hargai usaha kalian,” katanya kepada XTRA.

Ujar Rashidi lagi, dia kini lebih bersemangat untuk membina hidup baru dan sudah move on dengan peristiwa lalu. Ditanya sama ada mahu merujuk kembali dengan bekas isteri, Rashidi memberitahu mustahil buat masa sekarang, namun dia percaya dengan perancangan Allah.

Selepas 17 tahun mendirikan rumah tangga, Rashidi mengesahkan dia dan Vanidah sudah berpisah pada 9 Ogos tahun lalu. Rashidi dan Vanidah berkahwin pada 1 Oktober 2000 dan dikurniakan dua cahaya mata, Mikhail Imran dan Mariyam Rashika.


“Ya, Anak Aku Kini Bekas Seorang Banduan”

Tiada ibu di dunia ini yang tidak sayangkan anak dan tiada apa dapat memisahkan kasih antara ibu dan anak. Menerusi Instagram, Erma Fatima berkongsikan rahsia yang selama ini tidak diketahui umum mengenai anak ketiganya.

Menerusi perkongsiannya itu, Erma menceritakan kisah anak angkatnya itu yang telah berpisah lama dan betapa hancur hatinya apabila mengetahui anaknya itu telah dipenjarakan pada Mei 2016.

Kata Erma lagi, disebabkan terlalu kecewa dia tidak sanggup untuk melawat anaknya di penjara dan keluarga juga menyangkakan dia tidak lagi dapat menerima lagi anaknya.

“Ini anak saya yang ketiga. Dari umur dia satu hari saya pelihara dia. Saya berikan yang terbaik semampu saya. Sekolah, agama, kasih sayang, meskipun banyak kekurangan saya.

“Berbagai dugaan saya terpaksa lalui untuk besarkan dia. Dan satu hari atas percaturan orang tertentu anak saya kembali ke pangkuan ayah kandungnya. Hanya Allah yang tahu betapa hancurnya hati saya ketika itu. Dan Mei 2016 saya mendapat berita dia ditangkap polis dan dipenjarakan,” kata Erma.

Namun percaturan Allah itu hebat, kedua mereka disatukan kembali dan kepulangan anaknya dari penjara disambut dengan tangan terbuka oleh Erma. Menurut Erma, meskipun tidak melahirkan anaknya itu, namun dia tetap ibu kepada anaknya.

“Semua di dalam keluarga saya menyangka saya dah buang dia dari hidup saya. Dan hari ini dia keluar dari penjara. Anak-anak saya yang lain jemput dia di penjara dan bawak pulang ke rumah.

“Semua takut saya tak terima dia. Apa pun saya masih ibu dia walaupun saya tidak melahirkannya walaupun dia tinggalkan saya, hancurkan hati saya tapi saya tetap ibu dia. Ya, anak aku kini bekas seorang banduan,” tulisnya.Erma lagi.

Dalam pada itu, Erma menjelaskan perkongsiannya itu bukan kerana mahu menagih simpati tetapi mahu berkongsikan kepada semua anak-anak muda di luar sana tentang realiti hidup.


Nak Dapatkan ITSU Kerusi Urut Genki Percuma? Jom Serbu Karnival Play2Win Sunway Velocity Mall

Sebut saja shopping mall ligat dalam fikiran anda hanya membeli belah barang keperluan sahaja. Mungkin tidak pernah terlintas dengan aktiviti yang ditawarkan oleh pusat membeli belah Sunway Velocity Mall.

Bermula 28 Mac sehingga 28 April 2019, hujung minggu anda kini terluang dengan aktiviti menarik dan berpeluang memenangi hadiah-hadiah awesome yang sedang menanti anda sepanjang sebulan di sana (tingkat 1 berdepan Rakuzen yang berdekatan dengan pintu masuk).

Cuba bagitahu, siapa yang taknak hadiah lumayan dengan cara yang mudah? Cuma perlu beli-belah di Sunway Velocity Mall kecuali di Aeon, Parkson, kedia Makanan & Minuman (F&B) dan bayaran bil. Siapa tak nak kan?

Selain daripada spend, play dan redeem*, anda juga boleh bermain permainan yang ada di Karnival Play2 Win secara percuma. Permainan percuma ini hanya akan diadakan pada hari Isnin hingga Jumaat sahaja tahu. Terhad kepada 2 permainan sahaja setiap seorang.

Sambil-sambil bermain tu anda juga boleh dapat baucer beli belah secara percuma dari G2000, Miss Selfridge, New York Steak Shack, TGV Cinemas, Under Armor, Eureka, Rednose, Sakae Sushi dan banyak lagi.

Caranya mudah saja, anda hanya perlu membelanjakan sebanyak RM300 (pengguna aplikasi Sunway Velocity hanya belanja dalam RM250) dalam maksimum tiga resit ataupun membelanjakan RM600 (pengguna aplikasi Sunway Velocity hanya belanja dalam RM550) dalam maksimum empat resit.

Anda juga boleh membelanjakan sebanyak RM1000 (pengguna aplikasi Sunway Velocity hanya belanja dalam RM950) dalam lima resit maksimum.

Yang paling penting adalah anda kena bawa kesemua resit ke Giant Arcade Machine permainan Play2Win. Bila anda dapat skor, hadiah pun menanti anda!

Bukan itu sahaja, siapa berbelanja minimun RM100 (maximum 2 resit) berpeluang memenangi hadiah cabutan bertuah* seperti kerusi urut ITSU Genki bernilai RM16,000 dan kad hadiah JD Sports bernilai RM3,000.

Anda juga boleh membawa pulang telefon pintar jenama Vivo, jam tangan dan banyak lagi (kecuali resit di Aeon, Parkson dan juga pembayaran bil)

Selain itu, ada juga booth untuk permainan sahaja, boleh bermain secara percuma oleh semua lapisan umur tidak kira anak ataupun ibu bapa.

Antara permainan yang ditawarkan adalah permainan seperti ring toss, ball toss dan mainan tembak menembak.

Untuk ibu bapa yang bawa anak-anak datang membeli belah di Sunway Velocity Mall ini jangan risau kerana karnival ini sangat mesra kanak-kanak.

Ada juga bengkel kanak-kanak secara percuma pada hari minggu seperti bengkel membuat sushi, bengkel membuat lampu berlava dan juga bengkel pembuatan slime.

Bukan itu saja, anak-anak anda akan dapat gula-gula kapas* secara percuma jika anda muat turun aplikasi Sunway Velocity Mall.

Pastinya hari minggu anda sekeluarga tidak akan bosan di rumah sahaja!

Okay ini paling, paling, paling best! Lagi banyak anda membeli, bermain, lagi banyak hadiah yang akan anda boleh menangi hanya di Karnival Play2Win Sunway Velocity Mall.

Jadi jangan lepaskan peluang, inilah masa anda grab semua hadiah-hadiah menarik untuk dibawa pulang!

Banyak lagi sebenarnya aktiviti-aktiviti serta hadiah-hadiah menarik yang anda boleh bawa balik sekiranya anda datang ke Karnival Sunway Velocity Play2Win bulan ini.

Jangan lepaskan peluang untuk datang ke sini pada 28 Mac sehingga 28 April 2019. Bawa ramai-ramai seisi keluarga dan rakan-rakan, ambil bahagian untuk setiap aktiviti yang dianjurkan. Selamat bergembira!!!


"Tak Kena Dekat Diri Bolehlah Perli Orang"

Bagi mereka yang mengikuti Aeril Zafrel di Instagram pasti tahu sikapnya yang suka bergurau. Terbaru Aeril memuat naik gambarnya di tempat pengambaran dan membuat bulatan-bulatan kecil seperiti ingin menunjukkan sesuatu.

Dengan kepsyen bertanyakan peminat nampak atau tidak serta hashtag masalah netizen Malaysia, ramai mengaitkan gambar itu dengan kes kehilangan peserta larian, Mohammad Ashraf yang masih belum ditemui.

Difahamkan posting yang dimuat naik Aeril itu memerli ragam netizen Malaysia yang suka mengaitkan alam ghaib dalam semua perkara dengan kononnya dapat melihat ‘objek’ tertentu yang dibulatkan.

Bagaimanapun gurauan itu sekaligus menimbulkan kemarahan netizen yang mendakwa gurauan itu tidak kena dengan waktu, dimana ketika ini ahli keluarga Ashraf masih bersedih dengan kehilangan anak mereka.

Pun begitu ada juga sesetengah netizen bersetuju dengan sindiran Aeril dan berpendapat rakyat Malaysia terlalu suka mempercayai alam ghaib dan tidak berpandukan Al-Quran dan kitab.

Mungkin sindiran Aeril agak tidak bertempat dengan keadaan Ashraf yang belum ditemui. Apapun apa pendapat anda pula tentang ragam rakyat kita yang sering mengaitkan alam ghaib. (rtky/w)


Boy Iman Sambung Belajar Tapi Peringkat Master Pula

Lama juga tidak mendengar berita Boy Iman sejak terpalit dengan beberapa kontroversi melibatkan hartanah dan sijil PHD yang tidak diiktiraf. Namun kebelakangan ini nama Boy kembali diperkatakan netizen.

Khabarnya Boy kini sedang melanjutkan pelajaran dalam bidang Pentadbiran Perniagaan. Tapi apa yang menjadi bualan ramai, kad pelajar yang tertera Master Eksekutif sedangkan sebelum ini beliau sudah mempunyai PHD.

Umum mengetahui bagi mereka yang ingin menyambung pelajaran haruslah melalui peringkat Diploma, Ijazah, Master dan barulah PHD. Tetapi dalam hal ini, lain pula proses yang dilalui Boy.

Selain tidak menyatakan nama universiti, netizen juga turut mempersoalkan nama pada kad pelajar beliau yang tertera pangkat Dato yang dimilikinya, dimana kebiasaanya mengikut nama kad pengenalan saja.

Pelik juga kalau sudah ada PHD, mengapa mahu menyambung pelajaran ke Master pula. Mungkin Boy tersalah tulis pada kad pelajar. Apapun selamat melanjutkan pelajaran buat Boy! (rtky/w)


Alvin Chong Minta Peminat Terima Emma Maembong Seadanya

Teman rapat Emma Maembong, Alvin Chong mengakui sering mendapat kiriman mesej dari peminat yang memintanya menasihati rakannya itu mengenai keputusannya membuka tudung selepas lima tahun.

“Benar, saya ada bercakap dengan Emma mengenai kekeliruan yang dialaminya. Emma ada sebab tersendiri mengapa keputusan itu diambil. Berilah masa kepada Emma untuk membuat keputusan dalam hidupnya”

“Apabila diajukan peminat, saya berterus terang dan meminta mereka menerima Emma seadanya. Janganlah kita cuba menukar dan menentukan hala tuju hidup artis diminati. Sebaliknya, doakan yang terbaik,” katanya.

Sebelum ini menerusi kenyataan lain, Emma bersyukur biarpun digasak dengan kecaman saban hari, namun rezeki dalam tawaran berlakon semakin mencurah dan tidak menjejaskan perjalanan kariernya.

Terdahulu Emma dan Alvin mula digosipkan bercinta apabila gandingan mereka dalam drama bersiri, Awak Suka Saya Tak? dianggap sepadan. Pasangan itu juga sering keluar menghabiskan masa bersama. (rtky/w)


“Terlupa Ada Suami Di Sebelah Masa Bangun Tidur”

Baru sahaja empat hari bergelar isteri kepada Aidil Aziz, pelakon Fasha Sandha mengakui dirinya masih lagi menyesuaikan diri dengan kehidupan barunya itu.

Sudah terbiasa hidup sebagai ibu tunggal, Fasha berkongsikan pengalaman lucu dimana dia terlupa dirinya sudah berkahwin dan suaminya ada di sebelah apabila bangun dari tidur.

“Memandangkan saya sudah tiga tahun lima bulan menjadi ibu tunggal, saya ada momen terlupa ada suami di sebelah semasa bangun tidur. Saya lupa selepas bangun tidur kena gosok baju suami, siapkan sarapan pagi.

“Apabila ingat balik momen itu saya hanya mampu tergelak sendiri. Itulah kejadian yang buat saya ketawa sampai sekarang, sejujurnya saya seronok dengan kehidupan selepas kahwin sebab ada teman untuk berbincang dan berbual sebelum tidur,” katanya kepada mStar Online.

Dalam pada itu, Fasha memberitahu anak-anaknya semakin selesa dengan Aidil dan mula memanggil dengan panggilan ayah.

Difahamkan, majlis resepsi belah pengantin lelaki akan diadakan di kampung halaman Aidil di Negeri Sembilan, Sabtu ini.


Hans Isaac Jelaskan Isu Mesej, Tak Mahu Terus Sengketa

Berikutan kiriman mesej yang menuduh beliau tidak menghormati artis lain dan membuat keputusan sendiri ketika bergandigan bersama suaminya sebagai penyampai di anugerah FFM30 yang lalu, Fazura tetap dengan pendiriannya mahukan Datuk Hans Isaac memohon maaf.

Enggan memanjangkan lagi isu berkenaan, menerusi Instagram, Hans memuat naik satu kenyataan menjelaskan mengenai isu kiriman mesej tersebut.

Hans memberitahu beliau hanya bertanyakan secara baik dengan Fazura susulan berlakunya kekeliruan dimana difahamkan penyampai anugerah semuanya terdiri daripada barisan pemenang FFM yang lalu.

Jelasnya lagi, mesej itu bersifat peribadi antara dua rakan yang beliau kenali selama 16 tahun dan tidak pernah membongkarkan perbualan tersebut kepada mana-mana pihak.

Beliau berkata lagi, diharap dengan penjelasannya itu dapat menjernihkan keadaan dan perkara itu tidak lagi dipanjangkan.

Dalam pada itu, rata-rata netizen berkata ia hanya salah faham sahaja dan berharap isu tersebut dapat diselesaikan secara baik antara dua pihak memandangkan mereka sudah lama berkawan.


"Karier Saya Tidak Terjejas Walau Buka Tudung"

Hampir dua bulan Emma Maembong membuat keputusan untuk membuka tudung, beliau bersyukur biarpun tindakannya itu mengundang kebencian peminat namun ia tidak menjejaskan tawaran berlakon yang semakin melimpah.

“Alhamdulillah, kerjaya seni saya setakat ini kekal berjalan dengan baik. Apa sahaja kontroversi yang sudah berlaku, itu adalah hal peribadi dan tiada kaitan dengan karier saya sebagai pelakon”

“Sejak kebelakangan ini tawaran lakonan semakin banyak, namun saya fokus satu projek pada satu masa. Bagi saya, kualiti lakonan meningkat dan masa saya lebih terurus apabila memilih cara begini,” jelasnya.

Sebaliknya, Emma mengakui tawaran berlakon semakin banyak biarpun beliau kini sudah tidak bertudung. Buat Emma, mungkin membuka tudung selepas lima tahun merupakan ujian buatnya namun beliau turut dikurniakan rezeki lain.

Dalam masa yang sama, Emma memberitahu tidak pernah rasa menyesal dengan tindakannya membuka tudung biarpun terpaksa mendukung kecaman orang setiap hati. Jelasnya tindakan itu biarlah menjadi urusannya dengan Allah. (rtky/w)


Telefon Ex GF, Sufian Suhaimi Dikecam Mainkan Hati Wanita

Baru-baru ini Sufian Suhaimi dijemput sebagai tetamu undangan oleh sebuah stesen radio Era FM bersempena  dengan pencalonannnya dalam Anugerah MeleTop Era (AME2019).

Apa yang menjadi perhatian dalam temu bual tersebut, Sufian menyahut cabaran yang diberikan oleh stesen radio tersebut dimana dia perlu menghubungi bekas kekasihnya untuk mengucapkan perkataan ‘sorry’.

Meskipun agak resah pada awalnya, namun Sufian berjaya melaksanakan cabaran tersebut. Bagaimanapun, cabaran itu menimbulkan rasa kurang senang dikalangan netizen yang berpendapat cabaran itu tidak sopan.

Kata netizen, kata maaf yang diucapkan itu seolah tidak ikhlas dan seperti dijadikan bahan lawak. Malah ada yang menganggap cabaran itu tidak kelakar langsung dan ibarat mempermainkan hati wanita.

Meskipun ramai yang mengecam, namun masih ada yang terhibur dengan gelagat Sufian yang boleh dikatakan agak sempoi dan berani menyahut cabaran tersebut.. Malah ada segelintir netizen turut mencabar rakan mereka untuk melakukan perkara sama.


Pet Sematary: Ngeri dan Penuh Kejutan!

Bakal menghantui anda dengan dunia seram dan ngeri, Pet Sematary (2019) sekali lagi menemui penonton dengan kisah yang lebih tragis.

Filem arahan Kevin Kölsch dan Dennis Widmyer ini merupakan adaptasi daripada novel Stephen King yang bakal mengeggarkan pawagam berdekatan anda bermula 4 April ini.

Dibarisi pelakon terkenal Jason Clarke, Amy Seimetz, Jeté Laurence, Hugo & Lucas Lavoie dan John Lithgow ini mengisahkan mengenai seorang doktor bernama Louis Creed lakonan Jason Clarke yang membawa keluarganya pindah dari Boston ke sebuah pekan kecil di Maine.

Rumah yang terletak di pinggir hutan itu berdekatan dengan kubur haiwan yang selama ini menjadi kepercayaan penduduk kampung itu mengenai beberapa perkara tragis yang berlaku.

Sehinggakan penduduk di kawasan tersebut terpaksa berpindah dan hidup berjauhan dari kawasan tersebut.

Kemuncak cerita bermula apabila kucing kesayangan Louis Creed dan isterinya Rachel (Amy Seimetz) terlibat dalam kemalangan yang berlaku di hadapan rumahnya dan kemudian mereka tempatkan kucing tersebut di perkuburan haiwan yang berdekatan rumah mereka itu.

Paling menyedihkan anak perempuan Louis Creed turut menjadi mangsa dan meninggal seperti mana kucing kesayangannya.

Persoalannya apa yang terjadi kepada kucing peliharan mereka sehingga merangut nyawa anak perempuan Louis Creed? dan ada apa dengan kawasan perkuburan haiwan yang berdekatan rumah mereka itu? Bagaimana kehidupan mereka selepas kematian anak perempuan mereka?

Semuanya bakal terjawab dalam Pet Sematary 2019 pada 4 April ini. Yang mudah terkejut sediakan kain untuk gigit supaya tak terganggu orang lain untuk menonton.


Hamil Enam Bulan, Anzalna Suka Pakai Bulu Mata Palsu

Bakal menimang cahaya mata pertama tidak lama lagi, Anzalna Nasir mendedahkan dia mempunyai tabiat pelik sejak hamil iaitu gemar menghias diri. Usia kandungan sudah mencecah enam bulan, Anzalna berkata dia suka memakai bulu mata palsu dan kanta lekap terutama ketika keluar rumah.

“Sebelum hamil, saya tidak suka memakai bulu mata palsu dan kanta lekap. Bagaimanapun, sekarang dia (bayi dalam kandungan) minta lebih-lebih.

“Tetapi saya tidaklah pakai di dalam rumah. Kalau ada majlis di luar, baru saya pakai,” katanya kepada Kosmo!

Sudah mengetahui jantina bakal anak sulungnya, bagaimanapun Anzalna dan suami tidak akan mendedahkan lagi status jantina bayi mereka kerana mereka berdua mahukan kejutan buat keluarga serta peminat.

“Kami sudah mengetahui jantina bayi, namun saya dan suami sepakat tidak mahu mendedahkan sehinggalah hampir bersalin nanti. Buat masa sekarang, saya dan suami sahaja yang tahu. Keluarga pun tidak tahu.

“Saya sendiri tidak kisah bayi lelaki atau perempuan asalkan dia lahir dalam keadaan sihat walafiat. Saya juga akan mengadakan majlis doa selamat untuk mendedahkan jantina bayi kelak,” ujarnya.


Aliff Syukri Sambut Hari Jadi Dengan Alunan Zikir, Nasyid

Jika tahun lalu, majlis hari lahir jutawan kosmetik Datuk Aliff Syukri semenangnya cukup mewah dan meriah dengan tema bollywood, namun untuk sambutan hari lahir yang ke-32 kali ini tampil cukup berbeza dan diadakan secara sederhana.

Majlis kejutan yang dibuat oleh isterinya, Datin Shahida itu hanya disambut bersama keluarga, kenalan rapat dan kakitangannya sahaja. Lebih manis, acara itu juga turut dihadiri oleh ibu tercinta iaitu pengasas Sendayu Tinggi, Rozita Ibrahim.

siapa kat sini yg menangis tgok vedio ni?? mungkin anda faham apa yg saya rasa???? . . terima kasih isteriku yg serius tpi hari ni romantik pula dia?? @shahidadherbs buat suprise sempena hari lahir saya ke 32 tahun…..B hargai sangat dan ini sambutan paling bermakna sekali dalam hidup dan x akan lupa bukan sebb majlis yg hebat tpi sbb kami ada keluarga yg cukup bahgia yg sy impilan 30thun yg lalui dan skrg sy dpt rasai nikmatya erti kebahagia sebnarya…. . . tak dilupakan juga pada… my lovely followers tersayang yg wish birthday saya hari ni… x sangka 11k komen lebih yg wish walapun saya bukan artis…sy org biasa . . Terima kasih pada wanita paling agung d dunia makku @bondarozitaibrahim yg tercinta dunia dan akhirat sudi datang..saya happy sangat mak ada semalam..nenek dan kawan2 di kampung pun ada,sahabat handai,rakan bisnes dan pelajar tahfiz…Alhamdulillah saya bersyukur dikelilingi insan2 ni….yg ada di setiap suka dan duka walaupun arwah abah x ada malam ni.. . Saya niat umur 32 tahun saya nak jadi lebih serius dan matang dalam bisnes… tapi kalau saya x buat video lucu korang nak tgok lagi x saya? yes or no?? ?? . . , terima kasi juga kepada kek pulut @zarinazainuddin_ team @as.legacymalaysia rakan2 @hafizhamidun @realckfaizal @rita_sosilawati @datosrisalmahismail @nursajadiah @myfarahme @memewani dan ramai lagi

A post shared by  Ohabangkosmetik (@aliffsyukriterlajaklaris) on Apr 3, 2019 at 6:03am PDT

Majlis hari lahir tersebut cukup indah dengan alunan zikir daripada anak-anak tahfiz dan nyanyian nasyid daripada Hafiz Hamidun.

Selamat ulang tahun kelahiran kami ucapkan dan semoga segalanya dipermudahkan. Kami kongsikan sikit beberapa keping gambar sepanjang majlis berlangsung.


Fazura Tetap Mahu Hans Isaac Mohon Maaf

Berikutan kiriman mesej yang menuduh beliau tidak menghormati artis lain dan membuat keputusan sendiri ketika bergandigan bersama suaminya itu sebagai penyampai anugerah FFM30 Sabtu lalu, Fazura tetap dengan pendiriannya mahukan Datuk Hans Isaac memohon maaf.

Katanya lagi, dia mengetahui dengan jelas protokol rasmi majlis tersebut memandangkan dia sudah lama berada dalam industri seni tanah air. Ujarnya lagi, kiriman mesej dari Hans itu telah memburukkan namanya dan Fattah.

“Selaku anak seni yang sudah berkecimpung lebih 10 tahun dalam industri, saya tahu protokol majlis rasmi.

“Apa yang berlaku sekarang mencalarkan nama baik saya dan suami. Selain itu, kiriman mesej dari Hans Isaac memburukkan lagi situasi dan saya memohon agar beliau meminta maaf atas tindakannya,” katanya kepada Kosmo!

Terdahulu, pengarah Datuk Hans Isaac berasa terkilan dengan tindakan Fazura yang mengeluarkan kenyataan kepada media berhubung mesej yang dihantar kepadanya yang disifatkan sebagai peribadi.


Syafiq Kyle Terima Jika Ditakdirkan Jodoh Dengan Pelacur

Kembali dengan musim kedua, ramai yang menantikan kesinambungan drama Nur yang mencetuskan fenomena tahun lalu. Sinonim dengan watak Ustaz Adam, pelakon Syafiq Kyle memberitahu dia tidak menolak jika memang sudah takdir jodohnya dengan seorang pelacur.

Menurut Syafiq, dia menerima dengan hati terbuka dengan ketantuan Allah itu. Katanya lagi, siapa dirinya untuk mengadili golongan tersebut dan baginya mereka tetap manusia biasa.

BACA: Isu Video Lucah, Syafiq Kyle Ada Nasihat Untuk Aiman Tino

“Saya terima walaupun jodoh saya suatu hari nanti dengan seorang pelacur. Kalau dah jodoh (dengan pelacur), saya kenalah terima. Persepsi saya terhadap pelacur, mereka tetap manusia biasa yang inginkan kehidupan berkasih sayang.

“Siapa saya untuk labelkan mereka atau mengadili mereka kerana kita semua hanya manusia biasa,” katanya kepada Harian Metro.

Dalam pada itu, Syafiq memberitahu dia tidak kecewa jika Nur 2 tidak mencetuskan fenomena seperti siri yang pertama. Menurutnya, dia sudah melakukan yang terbaik dan ikhlas menjalankan tanggungjawab untuk drama tersebut.

“Saya takkan sedih jika penerimaan penonton untuk drama Nur 2 ini tidak sehebat siri terdahulu kerana sudah melakukan yang terbaik. Saya puas kerana semua yang saya lakonkan untuk watak Ustaz Adam dibuat secara ikhlas dan saya yakin penerimaanya pasti baik juga,” katanya.


Ayda Jebat, Fattah Amin, Dan Elfira Loy Pun Sertai Cabaran Tiktok Yang Viral Sekarang!

Siapa yang tida mahu menang dengan cara yang paling mudah dan senang bukan? Nak-nak lagi cara untuk rebut hadiah hebat ini semudah ABC sahaja!

Kali ini Oppo Malaysia akan berikan ada hadiah yang awesome hanya dengan sertai pertandingan menari di laman TikTok Oppo yang berlatar belakangkan muzik pilihan Oppo.

Selebriti seperti Ayda Jebat, Elfira Loy, dan Saharul Ridzwan pun tidak mahu ketinggalan rebut cabaran ini tahu!

Anda boleh pilih muzik lagu Oppo F11 Pro x Ayda Jebat sebagai lagu yang bakal mengiringi gerak tari anda. Pertandingan yang sangat mengiburkan ini tidak terhad tarian solo sahaja, secara berkumpulan pun boleh!

Jadi anda bolehlah kumpul kesemua rakan-rakan anda untuk sertai gerak tari yang ini. Tidak kisah sebagai mana gerak tari anda secara berkumpulan mahupun solo yang pastinya tidak tersasar dari tarian yang sepatutnya.

Tapi jangan lupa pula daftar kesemua nama ahli kumpul anda nanti di sini.

Nak-nak lagi, lagu Oppo F11 Pro x Ayda Jebat ini genre rancak. Jadi bolehlah anda sertai pertandingan ini sambil berhibur.

Caranya mudah sahaja, anda hanya perlu muat turun aplikasi TikTok, kemudian klik butang rakam (record), tapi jangan lupa pula untuk klik butang tambah muzik latar untuk anda pilih lagu yang bakal merancakkan lagi tarian anda.

Selepas itu barulah anda perlu, klik butang playlist dan seterunya terus ke butang challenge untuk anda sertai pertandingan Oppo ini.

Langkah seterusnya anda hanya perlu pilih lagu Oppo F11 Pro yang telah disediakan dan teruskan atur gerak geri dan rakam setiap gerak tari anda di laman TikTok.

Apabila sudah siap video gerak tari anda yang diiringi lagu Oppo F11 Pro x Ayda Jebat itu, jangan lupa pula kongsikan video anda di laman TikTok dan Instagram berserta #LightUpF11Pro.

Jika anda mahu rebut hadiah utama berupa telefon pintar Oppo F11 Pro dan wang tunai bernilai RM3,000 pastikan media sosial ada itu dalam mode public. Barulah penilai boleh tonton video anda bersama rakan.

Jangan lupa kongsikan video anda sepanjang : 31 Mac sehingga 20 April 2019 ini. Mana tahu mungkin anda pemenangnya. Pemenang akan diumumkan pada 22 April!

Selain hadiah utama yang menjadi tumpuan anda juga boleh rebuat hadiah tempat ke-dua iaitu OPPO F11 Pro dan wang tunai RM1,500, hadiah tempat ke-tiga pun tidak kurang hebatnya, anda bakal dapat smart band (RM389) dan wang tunai bernilai RM1,000.

Hadiah special untuk anda pun ada juga tahu!Antaranya bluetooth earphone bernilai RM148 akan dimenangi oleh tarian solo paling menarik (seorang pemenang), kumpulan terbaik (satu kumpulan sahaja), yang paling kreatif (seorang pemenang), paling lucu (seorang pemenang) dan terakhir kategori pilihan Ayda Jebat.

Bukan itu sahaja, hadiah saguhati pun turut disediakan untu 30 pemenang yang bakal mendapat tiket wayang secara percuma.

Menarik bukan, cara untuk memenangi hadiah awesome ini sangat mudah. Sambil-sambil rakam video untuk cabaran ini anda juga boleh berhibur bersama. Jadi apa tunggu lagi muat turut aplikasi TikTok sekarang!

Oppo F11 Pro dihadiri dengan dwi-kamera belakang dengan lensa 48-megapixel serta F1.79 aperture untuk kualiti gambar yang menarik.

Menarik lagi, Oppo F11 Pro ini juga dilengkapi dengan enjin A. I. Ultra-Clear, jadi tiada lagilah masa pencahayaan terlalu gelap (under-exposure) atau terlalu terang (over-exposure) akan berlaku ketika anda mengambil gambar nanti.

Jika anda nak tahu, ini adalah tia ciri utama Oppo F11 Pro:

Rata-ratanya pasti ada gambar potrait yang anda kongsikan di laman sosial anda bukan? Kali ini dengan Oppo F11 Pro gambar potrait anda akan lebih jelas dan terang serta bertambah cantik jika diambil pada waktu malam.

Hanya on sahaja potrait mode dan ready untuk tangkap gambar maka terhasil gambar anda yang ensem dan menawan itu.

Bagi yang gemar ambil gambar pada waktu malam ultra night mode sangat sesuai untuk anda. Tak kisahlah apa jenis gambar yang anda ambil, yang pasti gambar anda akan lebih terselah bak permata.

Menariknya dengan ultra night mode ini dapat membezakan gambar anda dengan latar belakang!

Jika sebelum ini, anda akan edit dahulu gambar yang anda ambil dan baru muat naik di media sosial. Kali ini tak perlu susah-susah muat turun aplikasi editing lagi.

Dengan Oppo F11 Pro, anda hanya pilih dazzle color mode untuk jadikan gambar anda lebih terang dan cantik yang penting dah tak perlu edit!

Dazzle Color Mode ini akan jadikan warna pemandangan latar belakang ketika anda bergambar lebih cantik dan menawan.

Rata-rata anda pastinya inginkan telefon pintar yang mempunyai pengecasan cepat dan jangka hayat bateri yang tahan lama bukan?

Jangan risau dengan Oppo F11 Pro yang dihadiri dengan 400 mAh bateri dan dilengkapi dengan pengecasan pantas VOOC 3.0 berasaskan mikro-USB. Yang paling penting, hadir dengan paparan Full HD dengan skrin saiz sebesar 6.5 inci dan teknologi hyper boost.

Nak-nak lagi masa yang diambil semasa pengecasan hanyalah 30 minit sudah boleh buatkan beteri telefon anda penuh. Menarik lagi, anda boleh gunakan selama 15 jam tanpa perlu fikir jangka hayat bateri!


“Ini Bukan Majlis Anugerah Sekolah, FINAS Tak Tahu Ada Kejutan”

Semalam, pelakon Nur Fazura terpalit dakwaan tidak menghormati artis lain apabila ‘mengheret’ suami, Fattah Amin untuk bersama naik ke pentas sebagai penyampai trofi pada malam anugerah Festival Filem Malaysia Ke-30 (FFM30).

Susulan perkara itu, pengarah Datuk Hans Isaac menghantar kiriman mesej kepada Fazura meluahkan kekecewaan berkenaan penampilan pasangan suami isteri tersebut.

Dalam pada itu, Ketua Pegawai Eksekutif FINAS, Ahmad Idham memberitahu pihak produksi tidak pernah berbincang mengenai penampilan pasangan pelakon itu pada malam anugerah tersebut.

“Astro tidak pernah berbincang apa-apa dengan FINAS (Perbadanan Kemajuan Filem Nasional Malaysia) perihal kejutan ini. Saya sudah memeriksa dengan jawatankuasa FINAS dan FFM30, tiada persetujuan mengenai Fattah dan Fazura naik bersama untuk menyampaikan anugerah.

“Saya juga difahamkan ramai penggiat seni termasuk wartawan tidak bersetuju dengan tindakan menaikkan Fattah, ia seolah-olah tidak menghormati agenda majlis nasional seperti ini,” katanya kepada Harian Metro.

Ahmad Idham turut meminta pihak produksi iaitu Astro untuk tampil memberi surat tunjuk sebab dalam masa sama bertanggungjawab ke atas tindakan yang disifatkan tidak wajar berlaku dalam sejarah FFM

“Pihak produksi tidak menghormati FINAS walhal kami yang membayar kos produksi pada malam itu. Ini bukan majlis anugerah sekolah menengah yang boleh diubah sesuka hati,” katanya.

Sementara itu, Ahmad Idham juga meminta Datuk Hans Isaac dan Fazura supaya tidak bersengketa sehingga laporan lengkap daripada Astro diterima FINAS. Katanya lagi, mungkin mereka sekadar mangsa permainan pihak tertentu yang ingin mencari publisiti murahan.


“Saya Tak Rela Bermadu” – Mia Ahmad

Pelakon Mia Ahmad yang menghadapi masalah rumah tangga dengan suaminya, Mohd Izham Tarmizi yang juga merupakan penjaga gol pasukan Johor Darul Takzim (JDT), memberitahu dia tidak rela untuk bermadu atau berkongsi kasih dengan wanita lain.

Mia yang juga dalam proses pemulihan rumah tangganya berkata, anak merupakan pengikat kasih antara mereka.

“Saya takkan rela berkongsi kasih dengan wanita lain. Tapi, saya sangat hormat pada wanita yang dapat melakukannya iaitu hidup bermadu.”

“Hubungan saya dan suami kini dalam proses pemulihan untuk kami saling kenal dan memperbaiki kekurangan dalam hubungan.

“Apabila memilih untuk kembali ke pangkuan suami, saya kini sedaya-upaya harus melupakan semua kisah yang melukakan demi rumah tangga kami,” katanya yang ditemui selepas majlis pelancaran drama Nur 2.

Dalam pada itu, Mia berkata dia banyak bermuhasabah diri dalam menempuh dugaan yang melanda dirinya.

“Tak dinafikan, selain sokongan daripada keluarga saya, kehadiran anak kami, Sayf Issa yang baru berusia enam bulan banyak membantu menjernihkan hubungan saya dan suami.

“Sekarang, kami banyak masa bersama membesarkan Sayf. Saya bersyukur masih dapat mempertahankan rumah tangga yang dibina,” katanya yang terus optimis untuk mempertahankan rumah tangga yang dibinanya.

Untuk rekod, Mia Ahmad atau nama sebenarnya Samihah Ahmad Baderi dan Mohd Izham Tarmizi mendirikan rumah tangga pada 13 Januari 2017 di Taiping, Perak selepas setahun berkenalan. (rtky/h)


Netizen Desak Aliff Syukri Padam Video Kuda Mengawan

Sebut saja nama Datuk Seri Aliff Syukri, semenangnya jutawan kosmetik terkenal ini sentiasa menjadi perhatian ramai ekoran kontroversi melanda dirinya. Meskipun sering dikecam teruk, namun ia tidak mematahkan semangat beliau untuk maju ke hadapan.

Nampaknya, baru-baru ini nama Aliff sekali lagi hangat diperkatakan apabila beliau memuat naik video di Instagram menunjukkan kuda peliharaannya yang sedang mengawan.

comel tak kuda saya?? .. kuda baru sy beli hnya di @sugeh.resort nak naik hnya rm20 jeee harga saudara mara.. syukur saya ada 3ekorr esok siap jeee @sugehresortjandabaik sy nak beli 4ekor.. tag kawan korang yg ada kuasa kuat mcm kuda?

A post shared by  Ohabangkosmetik (@aliffsyukriterlajaklaris) on Apr 1, 2019 at 2:44am PDT

Video yang dikongsikan itu menimbulkan rasa kurang senang dikalangan netizen yang menyifatkan ianya tidak sesuai untuk tontonan umum.

Kata netizen lagi, video tersebut tidak elok untuk dikongsikan memandangkan ramai pengikutnya di kalangan remaja dan kanak-kanak bawah umur yang sangat mudah terpengaruh.

Dalam pada itu, rata-rata netizen meminta supaya Aliff Syukri memadam video berkenaan. Meskipun ramai yang mengecam, namun ada yang merasakan tindakan Aliff itu tidak salah.

Meskipun untuk tujuan pemasaran, diharap selepas ini Aliff akan lebih berhati-hati sebelum memuat naik sebarang perkongsian di media sosial.


“Hampir Sebulan Tinggal Berjauhan, Masih Isteri Aliff Aziz”

Selepas kontroversi panas bersama pelakon baru Oktovia Manrose, pelakon dan penyanyi Aliff Aziz dilihat tidak lagi mengemaskini akaun Instagramnya. Malah, netizen juga tertanya-tanya mengapa tiada langsung gambar isterinya, Bella Astillah seperti sebelum ini.

Ramai yang tertanya-tanya mengenai status rumah tangganya, Bella memberitahu dia masih lagi isteri kepada Aliff Aziz. Bella juga mendedahkan mereka sudah hampir sebulan tinggal berasingan dan kini dalam tempoh bertenang.

“Kita berdua ambil masa untuk berjauhan. Hampir sebulan jugalah, sebab memang ramai yang tanya sama ada kami sudah pun berpisah.

“Bila orang asyik bercakap mengenai isu tersebut, banyak perkara yang harus difikirkan. Bukannya hari ini gaduh, esok mahu bercerai, bukan mudah. Sebab itu kami ambil keputusan untuk berjauhan seketika dan perlukan masa untuk fikir semua aspek,” katanya kepada Media Hiburan.

Ramai yang kurang senang dengan tindakan Bella yang meluahkan isi hatinya di media sosial, Bella memberitahu itu adalah caranya mengungkapkan kesedihan, dalam masa sama mahu memberi kesedaran kepada mereka yang senasib dengannya.

“Saya sudah tidak mahu ambil tahu. Mungkin masa itu saya ikut perasaan. Sebetulnya ia jadi pengajaran dan sebab itu saya bertindak memadam sesetengah entri yang dimuat naik.

“Semoga benda ini jadi iktibar untuk saya dan untuk mereka yang sudah bekeluarga. Pada orang mungkin ada yang anggap saya tak matang, kata telan je la apa yang jadi.

“Cuma ada ketika saya akan cakap kalau ada yang tidak selesa dengan apa yang Bella post, just unfollow. Ini cara Bella untuk meluahkan dan mewakili golongan wanita lain yang mengalami nasib yang sama. Lain orang lain cara,” katanya.